World Rally Cars - Εργαστήριο ΜΕΚ & Τεχνολογίας Αυτοκινήτου\nAυτοκίνητα WRC (4T 381, 4/2002)\nΣυνταγές για επιδόσεις και θέαμα\nTεχνικό (4T 381, 4/2002)\nMε αντίπαλο τους κανονισμούς\nΤο «ακροπολικό» World Rally Car\nH αξία των δοκιμών\nTι σημαίνει «ακροπολικό στήσιμο»;\nKανονισμοί WRC (4T 381, 4/2002)\nH λειτουργία του θεσμού\nΠέρα από τα WRCars\nκείμενο: Γιάννης Xαρπίδης\nΠίεση μέχρι τα όρια και πέρα από αυτά. Συγκλονιστικές επιδόσεις χάρη στο ταλέντο, στην εμπειρία και στο πείσμα των οδηγών, αλλά και στην τεχνολογία που κρύβεται πίσω από τις κατασκευές που ξηλώνουν την άσφαλτο και οργώνουν τα χώματα των ειδικών διαδρομών. Ας ρίξουμε, λοιπόν, μια ματιά στα μυστικά που κρύβονται πίσω από τα World Rally Cars…\nΣε ένα παιχνίδι που παίζεται επί ίσοις όροις η διάκριση ανήκει σε αυτόν που θα εκμεταλλευτεί το πλεονέκτημα της τελειοποίησης μέχρι την παραμικρή λεπτομέρεια. Διαδικασία, που σχετίζεται τόσο με τα οικονομικά μεγέθη που κρύβονται πίσω από την έρευνα και την εξέλιξη της κάθε ομάδας όσο και με τη νοοτροπία και τη φιλοσοφία εμπλοκής της. Αυτό το γεγονός είναι που ξεχωρίζει τα αυτοκίνητα-πρωταγωνιστές από αυτά που απλώς παρακολουθούν την κορυφή. Από εκεί και πέρα, όμως, όσο εμφανείς και αν είναι οι διαφορές σε επίπεδο χρόνων, τόσο έντονες είναι οι ομοιότητες των επιλογών που κρύβονται στα μηχανικά μέρη. Ομοιότητες, που πηγάζουν από τους τεχνικούς κανονισμούς, τους οποίους κάθε ομάδα προσπαθεί να εξαντλήσει μέχρι το όριο.\nΟι κινητήρες των WRC είναι δίλιτροι υπερτροφοδοτούμενοι και θεωρητικά η ισχύς τους περιορίζεται στους 300 ίππους. Το μπλοκ πρέπει να προέρχεται από κάποιο κινητήρα που βρίσκεται στην παραγωγή, ακόμα και αν αυτός δεν είναι υπερτροφοδοτούμενος. Με δεδομένο ότι διατηρούνται τα κατασκευαστικά του χαρακτηριστικά, υπάρχουν αρκετές ελευθερίες σε ό,τι αφορά την εξέλιξη των επί μέρους τμημάτων του (έμβολα, εκκεντροφόροι, βαλβίδες, εναλλάκτες θερμότητας), ενώ μπορεί να χρησιμοποιηθεί βελτιωμένο σύστημα ψύξης, αρκεί να μη μεταβληθεί ο χώρος τοποθέτησής του. Από εκεί και πέρα, υποχρεωτικό είναι το περιοριστικό στόμιο πριν από την είσοδο του υπερσυμπιεστή. H εσωτερική του διάμετρος είναι 34 χλστ. και το μήκος του τουλάχιστον 3 χλστ., ενώ είναι κατασκευασμένο από ένα αμιγές υλικό, το οποίο απαγορεύεται να υπόκειται σε διαστολή ανάλογα με τις μεταβολές της πίεσης και της θερμοκρασίας. H τοποθέτηση του κινητήρα μπορεί να μεταβληθεί τόσο ως προς τη θέση όσο και ως προς τη γωνία, ώστε να προσφέρει καλύτερη κατανομή βάρους και ευκολότερη πρόσβαση στους τεχνικούς.\nO τομέας της μετάδοσης εμφανίζει ιδιαίτερο τεχνικό ενδιαφέρον, καθώς έχει παρουσιάσει τη μεγαλύτερη εξέλιξη τα τελευταία χρόνια. Τα τρία διαφορικά (εμπρός, πίσω και κεντρικό) είναι πλέον ενεργά σε όλα σχεδόν τα WRC. Το μεγάλο πλεονέκτημα που προσφέρουν είναι η δυνατότητα συνεχούς μεταβολής του βαθμού εμπλοκής τους και επομένως της συμπεριφοράς του αυτοκινήτου, ακόμα και κατά το διάστημα από την είσοδο μέχρι την έξοδο μιας στροφής. Χρησιμοποιούν ως βάση ένα συμβατικό μηχανικό διαφορικό, όπου, όμως, αντί για δίσκους τριβής υπό διαρκή τάση διαθέτουν ένα σύστημα (υδραυλικό ή ηλεκτρομαγνητικό) το οποίο μέσω μιας κεντρικής μονάδας ελέγχου μπορεί να μεταβάλλει, ανάλογα με τις εκάστοτε συνθήκες, το ποσοστό εμπλοκής του διαφορικού. H ιδανική ρύθμιση και των τριών διαφορικών αποτελεί ακόμα και σήμερα σπαζοκεφαλιά για οδηγούς και τεχνικούς, ενώ το πρόβλημα που παρουσιάζεται είναι ότι σε περίπτωση βλάβης του συστήματος ελέγχου το διαφορικό λειτουργεί πλέον σαν ελεύθερο.\nO κλωβός ασφαλείας υπολογίζεται και σχεδιάζεται σε τρισδιάστατο μοντέλο στον υπολογιστή, με στόχο να προσφέρει τη μέγιστη αντοχή και ακαμψία σε συνδυασμό με το χαμηλότερο δυνατό βάρος. H στρεπτική ακαμψία αμαξώματος-κλωβού ασφαλείας ξεπερνά τα 30.000 Nm/1°.\nΤα συστήματα ημιαυτόματης αλλαγής ταχυτήτων αποτελούν την καινοτομία στα κιβώτια ταχυτήτων των σύγχρονων WRC. H λειτουργία τους βασίζεται σε ένα ηλεκτροϋδραυλικό σύστημα υψηλής πίεσης, που προσαρμόζεται στον επιλογέα και το συμπλέκτη ενός κλασικού σειριακού μηχανικού κιβωτίου και που αναλαμβάνει την εκτέλεση της σύμπλεξης/αποσύμπλεξης και επιλογής της επιθυμητής σχέσης. Το πλεονέκτημά του εστιάζεται στην ταχύτητα και την ευκολία αλλαγής ταχυτήτων αλλά και στην ασφάλεια που προσφέρει στα μηχανικά μέρη σε περίπτωση λανθασμένου χειρισμού του οδηγού. Επιπλέον, ακόμη και αν παρουσιαστεί βλάβη στο ηλεκτροϋδραυλικό σύστημα, ο οδηγός έχει τη δυνατότητα επιλογής των σχέσεων με τον κλασικό σειριακό επιλογέα.\nΟι εξωτερικές διαστάσεις των WRC δε μεταβάλλονται σε σχέση με αυτές του αμαξώματος του μοντέλου στο οποίο βασίζονται. Το βασικό μοντέλο πρέπει να έχει μήκος τουλάχιστον 4 μ. και η παραγωγή του να ξεπερνά τις 2.500 μονάδες ετησίως Το ελάχιστο βάρος των WRC είναι 1.230 κιλά.\nΣε αντίθεση με ό,τι ίσχυε για τα Gr. A, οι ομάδες δεν είναι υποχρεωμένες να διατηρήσουν και στα WRC την αρχιτεκτονική των αναρτήσεων του μοντέλου παραγωγής. Έτσι, σε όλα τα WRC έχει επικρατήσει η λύση των MακΦέρσον στον εμπρός και πίσω άξονα, η οποία προσφέρει ικανοποιητική ωφέλιμη διαδρομή και ευκολία στη συντήρηση και τη ρύθμιση των χαρακτηριστικών της.\nH τοποθέτηση του δοχείου ασφαλείας για το καύσιμο, της θέσης οδηγού και συνοδηγού αλλά και της ρεζέρβας γίνεται με γνώμονα τη βέλτιστη κατανομή βάρους.\nΟι ζάντες για τους χωμάτινους αγώνες έχουν διάμετρο 15”, ενώ για την άσφαλτο 18”, που είναι και η μέγιστη επιτρεπόμενη. Το μαγνήσιο επιτρέπεται μόνο για την κατασκευή ζαντών 18”, των οποίων το βάρος ξεπερνά τα 7,8 κιλά.\nKείμενο: Mιχάλης Zώτος\nΦωτογραφίες: Θ. Hλιόπουλος, Reporter Images\nH μπάλα δεν είναι ποτέ στρογγυλή: O συνεργάτης μας και μηχανικός της Mitsubishi Ralliart, Mιχάλης Zώτος, αναλύει πώς ετοιμάζεται ένα αυτοκίνητο WRC για τον πιο απρόβλεπτο ίσως αγώνα του Παγκοσμίου, το Pάλι Aκρόπολις\nΚAΘE αγώνας του WRC αποτελεί και μια ξεχωριστή πρόκληση για τις εργοστασιακές ομάδες. Στην περίπτωση των ράλι, το γήπεδο δεν είναι πάντα ορθογώνιο και επίπεδο, το τερέν δεν έχει πάντα γρασίδι και οι «παίκτες» καλούνται να αγωνιστούν με μια μπάλα που δεν είναι πάντα στρογγυλή! Επιπλέον, για αγώνες «γοήτρου», όπως το δικό μας Ακρόπολις, που είναι ιδιαίτερα αγαπητοί στα τμήματα μάρκετινγκ των αυτοκινητοβιομηχανιών, η πίεση για ένα καλό αποτέλεσμα είναι αυξημένη, μια και η διαφήμιση είναι μεγαλύτερη από άλλα ράλι του πρωταθλήματος.\nΑυτό που κάνει τα πράγματα ιδιαίτερα ενδιαφέροντα για τους τεχνικούς είναι πρώτα απ’ όλα οι αυστηροί κανονισμοί της FIA που αφορούν το σχεδιασμό και την προετοιμασία των αυτοκινήτων, οι οποίοι φροντίζουν να κάνουν τη ζωή των τεχνικών πιο δύσκολη και δεν επιτρέπουν την απόλυτη ελευθερία, που θα οδηγούσε σε αυτοκίνητα ειδικά προετοιμασμένα για κάθε αγώνα. Έτσι, δεν μπορείς να διαλέξεις το μεγαλύτερο turbo, που θα ήθελες, τα φαρδύτερα ή στενότερα ―κατά περίπτωση― ελαστικά και το πιο αποδοτικό σύστημα ψύξης. Αυτό έχει ως αποτέλεσμα τα αυτοκίνητα μιας ομάδας να είναι όμοια στα περισσότερα τμήματά τους για όλους τους χωμάτινους αγώνες, διατηρώντας μια λεπτή ισορροπία μεταξύ συμβιβασμών και απόλυτης απόδοσης.\nΠαρά τους περιορισμούς των κανονισμών, αρκετά τμήματα των αυτοκινήτων είναι καθαρά «ακροπολικά». Ας δούμε, λοιπόν, αναλυτικά πώς οι ιδιαιτερότητες του αγώνα μας επιδρούν στις τεχνικές προδιαγραφές των αυτοκινήτων WRC.\nΟι περίφημες «ακροπολικές» ε.δ. είναι ο φόβος και ο τρόμος των σχεδιαστών. Ειδικά η αντοχή επιμέρους τμημάτων, όπως οι βάσεις του κινητήρα και τα σημεία στήριξης των αναρτήσεων, πονοκεφαλιάζουν τους τεχνικούς. Δυστυχώς, οι κανονισμοί δεν επιτρέπουν τον επανασχεδιασμό του κλωβού ασφαλείας ―αυτός και το πλαίσιο είναι πλέον στοιχεία αλληλένδετα―, που επηρεάζει πολύ την αντοχή. Έτσι, το roll cage για την Κορσική είναι το ίδιο με του Ακρόπολις. Η επιπρόσθετη αντοχή θα βρεθεί με μετατροπές στο αυτοφερόμενο αμάξωμα, είτε με συγκολλήσεις επιπλέον κομματιών λαμαρίνας (αλληλεπίθετων) ―αυξάνοντας τα «στρώματα»― είτε με παχύτερες λαμαρίνες. Σχολαστικά παρακολουθείται η αναμενόμενη αύξηση του βάρους. Δεδομένου ότι ένα βαρύτερο αυτοκίνητο καταπονείται περισσότερο, ενισχύσεις γίνονται μόνο όπου είναι απαραίτητο, με γνώμονα την προηγούμενη εμπειρία, τις συνεχείς δοκιμές και την ανάλυση των καταπονήσεων με τη μέθοδο των πεπερασμένων στοιχείων. Για μια θεωρητική ανάλυση των καταπονήσεων, το σημαντικότερο στοιχείο είναι η σωστή επιλογή των συνθηκών φόρτισης. Οι σκληρές «ακροπολικές» ειδικές και η ταχύτητα των αυτοκινήτων σ’ αυτές αναγκάζουν τους σχεδιαστές να υπολογίζουν φορτία μεταξύ 12 και 14 τόνων.\nΣυνδυάζοντας πληροφορίες από όλες τις παραπάνω πηγές, αποφασίζεται να ενισχυθούν οι πύργοι στήριξης των γονάτων McPherson, τα σημεία όπου εδράζονται όλα τα στελέχη (βραχίονες) της ανάρτησης, αλλά και τα σημεία γύρω από τις βάσεις του κινητήρα, του κιβωτίου και των διαφορικών. Μπορούμε να πούμε ότι στο Ακρόπολις οι ενισχύσεις αυτές θα είναι περισσότερες απ’ ό,τι στο Ράλι Κύπρου, αλλά λιγότερες απ’ ό,τι στο Σαφάρι.\nΜια και οι κανονισμοί δεν επιτρέπουν απόλυτη ελευθερία στο σχεδιασμό ξεχωριστά για κάθε αγώνα, οι περισσότερες ομάδες αρκούνται στην προληπτική αλλαγή όλων των αναρτήσεων σε κάθε service (ψαλίδια, κομπλέ γόνατα κτλ.). Αυτό σημαίνει ότι τα ψαλίδια που θα χρησιμοποιηθούν στο Ακρόπολις θα είναι τα ίδια ―σχεδιαστικά― με εκείνα της Φινλανδίας. Η πρόβλεψη για το δικό μας αγώνα έχει γίνει βεβαίως αρκετούς μήνες πριν, όταν τα ψαλίδια σχεδιάστηκαν για τους χωμάτινους αγώνες του πρωταθλήματος και οι σχεδιαστές χρησιμοποίησαν τις συνθήκες φόρτισης του δικού μας αγώνα. Ο πονοκέφαλος του σχεδιαστή δεν ήταν μόνο η εξασφάλιση αντοχής μέσω κατάλληλου σχεδιασμού, αλλά και η σωστή επιλογή υλικού που θα προσέδιδε τον κατάλληλο συνδυασμό ορίων ελαστικότητας και θραύσης. Θέλουμε, δηλαδή, ένα κομμάτι να λυγίζει, αλλά όχι να σπάει, ώστε να δίνει την ευκαιρία στο αυτοκίνητο να επιστρέφει στα service και να επισκευάζεται. Δεν είναι υπερβολή να πούμε ότι οι συνθήκες του δικού μας αγώνα καθορίζουν το σχεδιασμό των περισσότερων τμημάτων της ανάρτησης που χρησιμοποιούνται στους υπόλοιπους αγώνες του πρωταθλήματος! Από την άλλη, η προστασία των τμημάτων της ανάρτησης είναι πολύ σημαντική στο Ακρόπολις. Ο αγώνας επιβάλλει ―μοναδικές, παγκοσμίως― συνθήκες «πετροβολής» στα μέρη της ανάρτησης, φθείροντάς τα με υπερβολικά γρήγορους ρυθμούς. Γι’ αυτό χρησιμοποιούνται ειδικές επιστρώσεις στα μεταλλικά μέρη, δανεισμένες σε πολλές περιπτώσεις από την αεροπορική βιομηχανία, σε συνδυασμό με ποδιές από μαλακό υλικό.\nΑνάμεσα στα εξαρτήματα που υποφέρουν περισσότερο στο Ακρόπολις είναι τα αμορτισέρ. Εξωτερικά δε διαφέρουν από εκείνα των υπόλοιπων αγώνων του πρωταθλήματος, καθώς οι διαδρομές τους είναι ίδιες, με εξαίρεση το Σαφάρι, όπου είναι μεγαλύτερες. Οι αλλαγές για το Ακρόπολις αφορούν τις ρυθμίσεις μέσω εσωτερικού επανασχεδιασμού, τις διαφορετικές επιστρώσεις για τη μείωση τριβών και θερμοκρασιών και τη βελτίωση της ψύξης με επανασχεδιασμό των χαρακτηριστικών ροής του λαδιού. Οι μηχανικές βλάβες, εδώ, προέρχονται από το συνδυασμό υπερβολικών φορτίων και υψηλών θερμοκρασιών. Οι ταχύτητες κίνησης των αμορτισέρ στους ελληνικούς δρόμους βρίσκονται συχνά σε τιμές άνω των 2 m/sec, προκαλώντας εσωτερικές, στιγμιαίες πιέσεις της τάξης των 2.000 Bar.\nΌταν τα αυτοκίνητα περνούν από μπροστά σας στις ε.δ., να θυμάστε ότι οι υψηλές ταχύτητες κίνησης των αμορτισέρ δεν προέρχονται τόσο από κινήσεις μεγάλων μετατοπίσεων όσο από άλλες μικρού εύρους και μεγάλης συχνότητας, που προκαλούνται στο μεγαλύτερο τμήμα των ειδικών! Οι συνθήκες φόρτισης στο Ακρόπολις είναι οι χειρότερες του πρωταθλήματος μαζί με εκείνες του Σαφάρι. Στην Κύπρο, όπου οι ταχύτητες του αυτοκινήτου είναι μικρότερες, οι προδιαγραφές των αμορτισέρ είναι διαφορετικές. Τα ελατήρια είναι κατά 10-30% σκληρότερα για τον αγώνα μας ―με εξαίρεση το Σαφάρι―, ειδικά εκείνα της πίσω ανάρτησης, δεδομένου ότι το αυτοκίνητο μεταφέρει δύο ρεζέρβες. Οι προτιμήσεις των ομάδων και των οδηγών ποικίλλουν μεταξύ γραμμικών, προοδευτικών ελατηρίων και των μεταξύ τους συνδυασμών.\nΗ ψύξη του κινητήρα αποτελεί τη μεγαλύτερη σπαζοκεφαλιά για τους μηχανικούς. Οι κανονισμοί περιορίζουν τη μέγιστη επιφάνεια (άνοιγμα) σε μάσκα και καπό, όπως και στο ψυγείο που μπορεί να χρησιμοποιηθεί. Έτσι, οι περισσότερες ομάδες φροντίζουν να βελτιώσουν την ψύξη με επιπλέον ψυγεία και διαφορετική διάταξη αυτών. Όταν οι ιδέες για βελτίωση της ψύξης στερεύουν, οι μηχανικοί καταφεύγουν στη μείωση της παραγωγής θερμικών φορτίων με παρεμβάσεις στη χαρτογράφηση του κινητήρα, στον έλεγχο του Anti Lag (ALS) και στη μείωση της ιπποδύναμης (!) ως τελική λύση. Μια τυπική, για το Ακρόπολις, αλλαγή της χαρτογράφησης μειώνει σταδιακά την προπορεία της ανάφλεξης (μείωση ισχύος και θερμικών φορτίων), ψεκάζει περισσότερο καύσιμο (ψύξη) και ανοίγει συχνότερα τη βαλβίδα ανακούφισης του turbo (μείωση θερμικών φορτίων), όταν οι αισθητήρες θερμοκρασίας ξεπερνούν κάποιες προκαθορισμένες τιμές. Συγκριτικά, ο αγώνας της Κύπρου είναι ίσως λίγο πιο απαιτητικός σε ζητήματα ψύξης, μια και οι ταχύτητες των αυτοκινήτων είναι μικρότερες από αυτές του Ακρόπολις.\nΤα ράλι Ακρόπολις και Κύπρου είναι οι θερμότεροι αγώνες για τα πληρώματα. Θερμοκρασίες μέχρι και 70° C έχουν μετρηθεί στην καμπίνα κατά τη διάρκεια των ε.δ.! Γι’ αυτό, όλες οι ομάδες έχουν επιπλέον αεραγωγούς, που φέρνουν ψυχρότερο ―σχετικά― αέρα στην καμπίνα, ο οποίος, όμως, είναι ανυπόφορος για εσάς που παρακολουθείτε απ’ έξω, πόσο μάλλον για το πλήρωμα που φορά φόρμες και κράνη.\nΟ συνολικός αριθμός των δοκιμών που κάνουν οι εργοστασιακές ομάδες σε μια χρονιά είναι τουλάχιστον τριπλάσιος από εκείνον των αγώνων. Για κάθε ράλι προβλέπεται τουλάχιστον μία εβδομάδα προγραμματισμένων δοκιμών, περίπου δύο μήνες πριν από τον αγώνα, ώστε οι ομάδες να έχουν την ευκαιρία να επανασχεδιάσουν τμήματα που δεν αντέχουν και να τα παραγγείλουν στους προμηθευτές τους. Σημειωτέον ότι τα αυτοκίνητα ετοιμάζονται περίπου δύο με τρεις εβδομάδες πριν από τον αγώνα, για να αποσταλούν στη χώρα τέλεσής του. Αυτή η αναπόφευκτη ανάγκη για πρόωρες δοκιμές προκαλεί επιπλέον πονοκέφαλο στους τεχνικούς, μια και οι συνθήκες αγώνα και δοκιμών είναι διαφορετικές. Επομένως, δεν είναι περίεργο φαινόμενο για τα εργοστασιακά αυτοκίνητα να παρουσιάζουν βλάβες τον Ιούνιο με 35° C, οι οποίες δεν εντοπίστηκαν στις δοκιμές που έγιναν στα τέλη Απριλίου.\nΑνάλογα με την πορεία μιας ομάδας μέχρι το Ακρόπολις και το βαθμό εξέλιξης του αυτοκινήτου γενικότερα, το «μενού» των δοκιμών διαφέρει από ομάδα σε ομάδα. Εκτός από τα κλασικά («στήσιμο» αυτοκινήτου, δοκιμές ελαστικών κτλ.), το ενδιαφέρον στο Ακρόπολις επικεντρώνεται σε δοκιμές αντοχής ελαστικών και μηχανικών μερών. Οι οδηγοί έχουν εντολή να οδηγήσουν «χωρίς αύριο» και να μη σταματήσουν, ακόμη και όταν υπάρχει κλατάρισμα ―κάτι που συμβαίνει συχνά στον αγώνα―, ώστε να βρεθούν τα αδύνατα σημεία. Δυστυχώς, η φαντασία και οι γνώσεις των σχεδιαστών δεν είναι ποτέ αρκετές για να προσομοιάσουν στον υπολογιστή τις συνθήκες φόρτισης ενός Ακρόπολις, οπότε οι δοκιμές αντοχής είναι απαραίτητες. Oι θεωρητικές αναλύσεις με υπολογιστικά «πακέτα» πεπερασμένων στοιχείων είναι απαραίτητες, καθώς δίνουν μια πολύ καλή ιδέα στους μηχανικούς για το πώς να σχεδιάσουν τα πρωτότυπα εξαρτήματα δοκιμών, ώστε να είναι αρκετά κοντά στα τελικά κομμάτια που θα χρησιμοποιηθούν στον αγώνα.\nΟι ιδιαιτερότητες του Ακρόπολις αφορούν τις ρυθμίσεις των αναρτήσεων, και ειδικότερα την αρμονική «συλλειτουργία» ελατηρίων (όπου οι δυνάμεις αντίδρασης είναι συνάρτηση της μετατόπισης) και αμορτισέρ, (όπου οι δυνάμεις αντίδρασης είναι συνάρτηση της ταχύτητας μετατόπισης). Μυστικά, εδώ, δεν υπάρχουν. Οι ρυθμίσεις ποικίλλουν ανάλογα με το αυτοκίνητο, τον οδηγό, τα ελαστικά και πλήθος άλλων παραμέτρων.\nΈνας βασικός κανόνας και μια ακόμη σπαζοκεφαλιά για τους μηχανικούς στο Ακρόπολις είναι ο συμβιβασμός μεταξύ μαλακών ρυθμίσεων για μέγιστη ελκτική πρόσφυση και επιβράδυνση και σκληρών για την απόσβεση των μεγάλων ―κρουστικών, σχεδόν― φορτίων με τα οποία τα ελληνικά χώματα «τιμωρούν» τα αυτοκίνητα. Παράδειγμα αποτελεί η δυσκολία ρύθμισης της απόσβεσης συμπίεσης, της απόσβεσης δηλαδή των φορτίων κατά τη συμπίεση των αμορτισέρ. Δεδομένου ότι θέλουμε να αποσβένουμε τα υψηλά φορτία που προέρχονται από μεγάλες ταχύτητες και μετακινήσεις (μεγάλες λακκούβες), θα έπρεπε να ρυθμίσουμε τα αμορτισέρ πολύ σκληρά στις υψηλές ταχύτητες. Σωστά; Όχι ακριβώς, μια και όταν το αμορτισέρ λειτουργήσει σε μικρές μετατοπίσεις αλλά εξίσου μεγάλες ταχύτητες, οι σκληρές ρυθμίσεις θα οδηγήσουν σε σημαντική απώλεια πρόσφυσης. Η λύση; Δε λέγεται παρά μόνο έμμεσα σε ένα τεχνικό άρθρο περιοδικού.\nΌσον αφορά τα ελεγχόμενα διαφορικά, οι μόνες αλλαγές για το Ακρόπολις είναι στην ψύξη και τη χαρτογράφησή τους. Ένας από τους βασικούς στόχους στο Ακρόπολις είναι η ελαχιστοποίηση της φθοράς των ελαστικών. Τα ελεγχόμενα διαφορικά μπορούν και συνεισφέρουν στην επίτευξή του, δίνοντας στο αυτοκίνητο τη δυνατότητα να στρίβει χωρίς τη βοήθεια του τιμονιού!\nΈτσι, ενώ το κεντρικό διαφορικό εμπλέκεται στην επιτάχυνση σε διαφορετικό βαθμό κατά περίπτωση, στο φρενάρισμα, μια κλασική ―για το Ακρόπολις― χαρτογράφηση προβλέπει τη στιγμιαία απεμπλοκή του, όταν το γκάζι αφήνεται απότομα και η πίεση στο πεντάλ του φρένου μειώνεται. Αυτό προκαλεί μια ξαφνική περιστροφή γύρω από τον κατακόρυφο άξονα, μια και η ροπή επιβράδυνσης του κινητήρα μεταφέρεται στους πίσω τροχούς, προκαλώντας υπερστροφική συμπεριφορά. Πρόκειται για μια ρύθμιση πολύ διαδεδομένη και στον αγώνα της Κύπρου, με τις διαδοχικές κλειστές στροφές, και είναι ένα μόνο από τα παραδείγματα που οδηγούν σε διαφορετικές ρυθμίσεις των διαφορικών ειδικά για το Ακρόπολις. Ο μηχανικός έχει στη διάθεσή του περίπου δέκα διαφορετικές παραμέτρους που μπορεί να ρυθμίσει ανεξάρτητα για καθένα από τα τρία διαφορικά, επηρεάζοντας σημαντικά τη συμπεριφορά του αυτοκινήτου.\nKαθοριστικός παράγοντας του παιχνιδιού είναι βεβαίως τα ελαστικά, οι χαράξεις των οποίων είναι συνήθως όμοιες σε όλους τους χωμάτινους αγώνες. Άλλωστε, κάθε ομάδα είναι υποχρεωμένη να διαλέξει μόνο δύο χαράξεις και να ενημερώσει ανάλογα τη Διεθνή Ομοσπονδία περίπου ένα μήνα πριν από τον αγώνα. Αυτό που οι δοκιμές καθορίζουν είναι οι γόμες του ελαστικού (μαλακή/σκληρή) και η κατασκευή του, ειδικά του πλευρικού σκελετού. Τα ελαστικά είναι μοναδικά για κάθε αγώνα, αλλά οι προτιμήσεις των οδηγών και οι διαφορετικές ρυθμίσεις των αυτοκινήτων τους οδηγούν κάποιες φορές σε τελείως διαφορετικές επιλογές για τις ίδιες ε.δ.\nΕλπίζουμε, το άρθρο αυτό να ξεδιάλυνε μερικά πράγματα και ευχόμαστε να κάνει τη βόλτα σας στο βουνό τις ημέρες του αγώνα ακόμη πιο διασκεδαστική. Όσοι σταθείτε υπομονετικά στις ειδικές, περιμένοντας τα αυτοκίνητα, να θεωρείτε τους εαυτούς σας τυχερούς! Εκατοντάδες τεχνικοί και μηχανικοί που εργάστηκαν στα αυτοκίνητα που θα περάσουν από μπροστά σας δε θα δουν καθόλου δράση. Εργάζονται ήδη για τους επόμενους αγώνες!\nTα ψιλά γράμματα\nΆρθρα και «παραθυράκια» των κανονισμών του WRC για το 2002, τα οποία πρέπει να γνωρίζει ο σωστός θεατής του 49ου Pάλι Aκρόπολις\nOI κανονισμοί της FIA αλλάζουν σχεδόν κάθε χρόνο και συχνά μετατρέπουν το έργο των ομάδων σε σπαζοκεφαλιά. H φετινή περίοδος υποδέχθηκε ομάδες και οδηγούς με πολλές αλλαγές. Οι συμμετοχές, ο τρόπος εκκίνησης του δεύτερου και τρίτου σκέλους, τα πληρώματα που βαθμολογούνται, αλλά και το πρόγραμμα των αγώνων δέχθηκαν σημαντικές τροποποιήσεις.\nΑπό φέτος οι συμμετοχές σε κάθε αγώνα περιορίζονται σε ενενήντα. Μετά από παρέμβαση της ISC, της εταιρείας που έχει τα τηλεοπτικά και εμπορικά δικαιώματα του WRC, τα τριάντα πρώτα πληρώματα είναι των κατασκευαστών, αλλά και κάποια που χαίρουν της υποστήριξής τους. Τριάντα θέσεις καλύπτουν τα πληρώματα που συμμετέχουν στις κατηγορίες του JWRC ή των αυτοκινήτων Παραγωγής (Gr. N), ανάλογα με τον αγώνα, ενώ οι θέσεις που απομένουν καλύπτονται από την εκάστοτε οργάνωση, η οποία και αποφασίζει για το ποιοι θα εκκινήσουν.\nΔιαφοροποίηση έχουμε και στον τρόπο εκκίνησης των πληρωμάτων. Τα παράπονα των κορυφαίων οδηγών, που ξεκινούσαν πρώτοι σε κάθε σκέλος ενός αγώνα, ήταν έντονα, αφού αναγκάζονταν ―στους χωμάτινους αγώνες τουλάχιστον― να «καθαρίζουν» το δρόμο για τους υπολοίπους, με αποτέλεσμα να χάνουν πολύτιμο χρόνο. Έτσι, φέτος, μπορεί την πρώτη ημέρα η σειρά εκκίνησης να γίνεται με βάση τη βαθμολογία του πρωταθλήματος, στο δεύτερο και τρίτο σκέλος, όμως, πρώτο ξεκινά το δέκατο πέμπτο πλήρωμα του προηγούμενου σκέλους, ενώ το πρώτο, δέκατο πέμπτο. Βέβαια, ακόμα και τώρα τα παράπονα δε λείπουν. Όσο για τη σειρά εκκίνησης των υπόλοιπων πληρωμάτων (FIA 2, Junior και λοιπών ιδιωτών), καθορίζεται από την κατάταξή τους στο προηγούμενο σκέλος, αλλά μέσα στο πλαίσιο της ομάδας τους και μόνο.\nΈνας ιδιώτης, δηλαδή, εκκινεί πάντα πίσω από τα πληρώματα Junior, ακόμη και αν βρίσκεται μπροστά στην προσωρινή κατάταξη του αγώνα. Θόρυβος δημιουργήθηκε πέρυσι σχετικά με την επιλογή των δύο πληρωμάτων που βαθμολογούνταν για λογαριασμό των κατασκευαστών. Από φέτος, κάθε ομάδα έχει το δικαίωμα να δηλώνει επίσημα τρία πληρώματα και να μετράει το καλύτερο αποτέλεσμα των δύο. Παράλληλα, άλλαξαν οι μέρες τέλεσης του shakedown και του τεχνικού ελέγχου. Από Δευτέρα μέχρι και Τετάρτη πραγματοποιούνται οι αναγνωρίσεις, το απόγευμα της ίδιας μέρας ο τεχνικός έλεγχος και την Πέμπτη ―αντί για την Τετάρτη, όπως γινόταν μέχρι πέρυσι― το shakedown. Σύμφωνα με το πρόγραμμα, εξοικονομείται μία μέρα για τους δημοσιογράφους και τους θεατές που θέλουν να ακολουθήσουν τον αγώνα. H αλλαγή αυτή, όμως, προκάλεσε αντιδράσεις από τις ομάδες, οι οποίες παραπονέθηκαν ότι σε περίπτωση ατυχήματος στα δοκιμαστικά δε θα έχουν το χρόνο να διορθώσουν τη ζημιά, κάτι που συνέβη στη Σουηδία, όπου ο Mάρτιν δεν μπόρεσε να ξεκινήσει στον αγώνα γι' αυτόν ακριβώς το λόγο.\nH κατηγορία των αυτοκινήτων Super 1600, που έκανε πέρσι το ντεμπούτο της, και Παραγωγής όπως μετονομάστηκε φέτος το Gr. N, συμπληρώνουν σε κάθε αγώνα τον πίνακα των συμμετοχών.\nTo πρόγραμμα του JWRC περιλαμβάνει συνολικά έξι αγώνες (ένας είναι το Ακρόπολις), ενώ των αυτοκινήτων Παραγωγής, οκτώ. Στην κατηγορία JWRC συμμετέχουν ―σύμφωνα με τον κανονισμό― οδηγοί μέχρι 27 ετών. Οκτώ αυτοκίνητα διαφορετικών κατασκευαστών κάνουν την εμφάνισή τους σε κάθε αγώνα, χωρίς να αποτελούν επίσημη συμμετοχή κάποιου κατασκευαστή, αφού κάτι τέτοιο απαγορεύεται από τον κανονισμό. Βασικός στόχος του θεσμού είναι η ανάδειξη νέων ταλέντων, μέσω της συμμετοχής τους σε ένα πρωτάθλημα που βασίζεται στο χαμηλό κόστος προετοιμασίας και συμμετοχής.\nΣτο Πρωτάθλημα Αυτοκινήτων Παραγωγής, τα πράγματα είναι λίγο πολύ γνωστά, αφού πρόκειται για τη γνωστή σε όλους κατηγορία N. Είναι τα αυτοκίνητα που έχουν τις λιγότερες δυνατές μετατροπές σε σχέση με τα μοντέλα παραγωγής. H βασική αλλαγή σε σχέση με τα προηγούμενα χρόνια είναι ότι πλέον οι οδηγοί (υποχρεωτικά ιδιώτες) δεν ακολουθούν κατ’ επιλογή όλους τους αγώνες του θεσμού, αλλά δηλώνουν συμμετοχή υποχρεωτικά σε έξι από τους οχτώ του προεπιλεγμένου προγράμματος, κάτι που έγινε μέχρι τις 15/12/2001.\nΑν πάτε στην αφετηρία κάποιας ε.δ. και δείτε, κατά τη διάρκεια της εκκίνησης, ότι απουσιάζει η παραδοσιακή ασπρόμαυρη σημαία από το καπό του αυτοκινήτου, μην απορήσετε. Μετά την επανάσταση στην τηλεοπτική κάλυψη των ράλι, η ISC προχώρησε ακόμα περισσότερο, παρουσιάζοντας ένα νέο σύστημα χρονομέτρησης. Πλέον, κάθε αυτοκίνητο φέρει έναν πομπό στην οροφή του, ο οποίος παρακολουθεί κάθε κίνησή του, ενώ μπορεί και καταγράφει το χρόνο του σε κάθε σημείο του αγώνα χρησιμοποιώντας το GPS. Τα στοιχεία μεταδίδονται στο αρχηγείο του αγώνα μέσω αναμεταδοτών σε αεροπλάνα που πετούν συνεχώς πάνω από τις ε.δ., με αποτέλεσμα την άμεση πληροφόρηση των δημοσιογράφων, τη βελτίωση της ασφάλειας\nπληρωμάτων και θεατών (διασωστικά ελικόπτερα και ασθενοφόρα καθοδηγούνται πλέον μέσα από το σύστημα), αλλά και πληθώρα πληροφοριών, οι οποίες ανοίγουν την πόρτα που κρύβει τα ―μέχρι πρότινος― επτασφράγιστα μυστικά του χώρου, όπως η ταχύτητα του κάθε αυτοκινήτου μέσα στις ειδικές. Με βάση το σύστημα δεδομένων και χρονομέτρησης της ISC, λειτουργεί και το Virtual Spectator, μια πρωτοποριακή εφαρμογή παρακολούθησης του αγώνα μέσω Ίντερνετ, με τρισδιάστατη απεικόνιση και γραφικά που θυμίζουν ηλεκτρονικό παιχνίδι.\nΈνας αγώνας για μια ομάδα του WRC ξεκινά εβδομάδες πριν από την εκκίνηση. Ενάμιση με δύο μήνες νωρίτερα, οι ομάδες κατασκηνώνουν στα βουνά, σε μια προσπάθεια ιδανικής ρύθμισης των αυτοκινήτων σε πραγματικό περιβάλλον. Ακολουθούν οι επίσημες αναγνωρίσεις, όπου τα πληρώματα πραγματοποιούν δύο περάσματα από κάθε ειδική με αυτοκίνητα κατηγορίας N. Τα αναγνωριστικά αυτοκίνητα ―γνωστά ως recce cars― δεν επιτρέπεται να φέρουν αυτοκόλλητα και διαφήμιση σε κανένα μέρος του αμαξώματος, ενώ επιβάλλεται να είναι μονόχρωμα. Οι διαδρομές παρακολουθούνται από ανθρώπους της οργάνωσης και υπάρχει περιορισμός του ορίου ταχύτητας στα 80 χλμ./ώρα, που παρακολουθείται με ειδικά όργανα μέτρησης. Θα δείτε τα ίδια αυτοκίνητα και λίγες ώρες πριν ξεκινήσουν τα αγωνιστικά τον αγώνα, με την ιδιότητα πλέον του πλοηγού. Κάθε πλήρωμα έχει το δικό του αυτοκίνητο-πλοηγό, το οποίο κάνει τις τελικές διορθώσεις στις σημειώσεις του συνοδηγού (πέτρες, νεροφαγώματα, λάσπη κτλ.), όταν αυτό είναι απαραίτητο. O θεσμός αυτός είναι ιδιαίτερα χρήσιμος σε αγώνες με μεταβαλλόμενο κλίμα (βλ. Mόντε Kάρλο), όπου η κατάσταση του δρόμου μπορεί να μεταβληθεί εντελώς μέσα σε μια νύχτα.\nΑπό τον κανονισμό του WRC είναι σαφές ότι υπάρχει συγκεκριμένος αριθμός ανταλλακτικών που μπορεί να χρησιμοποιεί η κάθε ομάδα. Για παράδειγμα, κάθε εργοστάσιο μπορεί να αλλάξει μία φορά τα διαφορικά και το κιβώτιο του αυτοκινήτου. Όλα τα ανταλλακτικά για τα οποία υπάρχει περιορισμός επιβάλλεται να σφραγιστούν από τους οργανωτές στον τεχνικό έλεγχο.\nΠεριορισμός υφίσταται και για τα ελαστικά. Kάθε ομάδα μπορεί να χρησιμοποιήσει μόνο δύο τύπους, οι οποίοι θα έχουν ελεγχθεί από τη FIA, αφού ο κατασκευαστής των ελαστικών είναι υποχρεωμένος να τους έχει γνωστοποιήσει στη διοργανώτρια αρχή οκτώ εβδομάδες πριν από τον αγώνα. Εξαίρεση αποτελεί το Ράλι Mόντε Kάρλο, όπου επιτρέπονται τρεις τύποι.\nΣυγκεκριμένος είναι και ο τόπος αλλαγής των ελαστικών, με τους κριτές να εμφανίζονται ιδιαίτερα αυστηροί σε αυτό το θέμα. Επίσης, συγκεκριμένος είναι και ο τύπος καυσίμου (FIA Fuel) που προμηθεύει η εταιρεία ELF, αλλά και ο τόπος ανεφοδιασμού των αυτοκινήτων.\nΓίνεται πριν από την έναρξη κάθε σκέλους και σε συγκεκριμένα σημεία κατά τη διάρκεια του αγώνα, συνήθως στην έξοδο του service park.\n• Ένας κατασκευαστής, για να μπορέσει να λάβει μέρος στο WRC, είναι υποχρεωμένος να συμπληρώσει το 25% του πρωταθλήματος τον πρώτο χρόνο συμμετοχής του, το 50% (επτά αγώνες) το δεύτερο και το 100% τον τρίτο χρόνο. Σε διαφορετική περίπτωση, αποκλείεται και δε λαμβάνει μέρος.\n• Mέχρι την ημέρα του τεχνικού έλεγχου, το εργοστάσιο μπορεί να αλλάξει το αυτοκίνητο του συμμετέχοντος.\n• Οποιαδήποτε στιγμή παρατηρηθεί τρίτο άτομο στο αγωνιστικό, κατά τη διάρκεια του αγώνα, το πλήρωμα τίθεται εκτός.\n• Τα αγωνιστικά αυτοκίνητα απαγορεύεται να φέρουν αυτοκόλλητα με πολιτικό ή θρησκευτικό περιεχόμενο.\n• Στις απλές διαδρομές, οι αγωνιζόμενοι είναι υποχρεωμένοι να συμμορφώνονται με τους κανόνες του K.O.K. Σε αντίθετη περίπτωση, οι τροχονόμοι είναι σε θέση να αναφέρουν το γεγονός στην οργάνωση, η οποία, με τη σειρά της, μπορεί να τιμωρήσει το πλήρωμα.\n• Oι ομάδες είναι υποχρεωμένες να γνωστοποιούν από νωρίς το αν θα χρησιμοποιούν ασύρματους VHF στα αυτοκίνητα και να τους τοποθετούν σε αυτά πριν από την άφιξή τους στον αγώνα.\n• Kατά τη διάρκεια των αναγνωρίσεων, τα πληρώματα απαγορεύεται να φορούν κράνη!\n• H μέση ωριαία ταχύτητα στις ε.δ., κατά τη διάρκεια του αγώνα, δεν πρέπει να ξεπερνά τα 110 χλμ./ώρα, με απόκλιση 20%.\n• Δεν επιτρέπεται να εμφανίζεται το όνομα των κατασκευαστών που συμμετέχουν στο θεσμό δίπλα σε αυτό των χορηγών του αγώνα.\n• Για τους κατασκευαστές, το παράβολο συμμετοχής στο 49ο Ράλι Ακρόπολις ανέρχεται σε 21.700-35.000 δολάρια, ανάλογα με τον αριθμό των αυτοκινήτων (2-4).\n• Τα αγωνιστικά επιβάλλεται να φέρουν σιγαστήρες στην εξάτμιση, ώστε να μην ξεπερνούν τα όρια ηχορρύπανσης που έχει θέσει η FIA.\n• H συμμετοχή ενός κατασκευαστή που θα ακολουθήσει όλο το πρωτάθλημα τιμάται στα 212.000 δολάρια. Σε περίπτωση που μια ομάδα χάσει κάποιον αγώνα, είναι υποχρεωμένη να καταβάλει το ποσό των 250.000 δολαρίων (!) για κάθε ράλι από το οποίο θα απουσιάζει.\n• H συμμετοχή ενός πληρώματος στο πρωτάθλημα της Super 1600 αλλά και στο Παραγωγής ανέρχεται στα 1.100 δολάρια.\n• H τιμή του καυσίμου ανέρχεται σε 2,7-2,9 ευρώ/λίτρο.\npage revision: 9, last edited: 29 Sep 2012 20:30


Home AppliancesTECHCandy Smart Pro: Ταχύτητα στην πλύση, χαμηλή κατανάλωση και έξυπνες λειτουργίες!\nΣτην καθημερινότητά μας η εξοικονόμηση χρόνου, ακόμη και λίγων λεπτών, είναι πολύτιμη. Και επειδή η Candy το γνωρίζει αυτό καλά, σχεδίασε τη νέα σειρά πλυντηρίων Candy SmartPro που φροντίζει τα ρούχα μας εύκολα και γρήγορα, αφήνοντάς μας ελεύθερο χρόνο για όσα αγαπάμε. Μια σειρά που ξέρει να «βιάζεται» όπως όλοι μας, χωρίς όμως συμβιβασμούς εστιάζοντας σε τρία κύρια σημεία: την ταχύτητα, την απλότητα και την εξυπνάδα. Με ένα επιπλέον πλεονέκτημα, την προσιτή τιμή! Προγράμματα πλύσης...\nCandy έξυπνο πλυντήριο


Ερευνα: η ύπνωση αλλάζει τον εγκέφαλο; - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Ερευνα: η ύπνωση αλλάζει τον εγκέφαλο;\nΕρευνα: η ύπνωση αλλάζει τον εγκέφαλο;\nΑύγουστος 1, 2016 Ψυχολογία\nΌταν κανείς υπνωτίζεται, πρόκειται για αυθυποβολή ή όντως συμβαίνουν αλλαγές στον εγκέφαλό του; Στο παλιό αυτό ερώτημα, η απάντηση είναι ότι συμβαίνει το δεύτερο, σύμφωνα με μια νέα αμερικανική επιστημονική έρευνα.\nΟι ερευνητές, με επικεφαλής τον Καθηγητή Ψυχιατρικής Ντέιβιντ Σπίγκελ του Πανεπιστημίου Στάνφορντ της Καλιφόρνια, σύμφωνα με τους «Τάιμς της Νέας Υόρκης», που έκαναν τη σχετική δημοσίευση στο περιοδικό νευροεπιστήμης «Cerebral Cortex», μελέτησαν τον εγκέφαλο 36 ανθρώπων που ήταν υπνωτισμένοι, συγκριτικά με τον εγκέφαλο 21 που δεν είχαν υπνωτισθεί.\nΗ ύπνωση, που τον 19ο αιώνα είχε χρησιμοποιηθεί εκτεταμένα, γνωρίζει νέα άνθηση και χρησιμοποιείται από τους γιατρούς και τους ψυχοθεραπευτές για την καταπολέμηση της αϋπνίας, των φοβιών, του πόνου, τη διακοπή του καπνίσματος, άλλων εθισμών κ.α.


Δίκη Χρυσής Αυγής: Τι ισχυρίστηκε ο Ηλίας Κασιδιάρης στη σημερινή του απολογία - neolaia.gr .\nΑπό Κοραλία Ξεπαπαδέα • 16 Οκτωβρίου 2019\nΤο ότι είναι γεωπόνος θυμήθηκε σήμερα ενώπιον του δικαστηρίου ο πρώην βουλευτής του ακροδεξιού κόμματος, Ηλίας Κασιδιάρης, υποστηρίζοντας ότι η Χρυσή Αυγή δεν έχει καμία σχέση με τη δολοφονία του Παύλου Φύσσα\nΗ Δίκη της Χρυσής Αυγής συνεχίζεται σήμερα, Τετάρτη 16 Οκτωβρίου 2019, με την απολογία του Ηλία Κασιδιάρη, άλλοτε πιστού πρωτοπαλίκαρου του Νίκου Μιχαλολιάκου.\nΛίγο πριν τις 10:00 πμ, ο κατηγορούμενος κάθισε στο εδώλιο του Εφετείου, ενώ έξω από τον χώρο πραγματοποιούταν μεγάλη αντιφασιστική συγκέντρωση.\nΟ Ηλίας Κασιδιάρης μπήκε στην αίθουσα του δικαστικού μεγάρου, κρατώντας ένα μεγάλο φάκελο και αρχίζοντας να αναπτύσσει τη θεωρία του περί πολιτικής δίωξης, ενώ παρούσα ήταν και η Μάγδα Φύσσα, μητέρα του αδικοχαμένου μουσικού που δολοφονήθηκε τον Σεπτέμβριο του 2013 στο Κερατσίνι από τον Γιώργο Ρουπακιά.\nΟ πρώην εκπρόσωπος τύπου της νεοναζιστικής οργάνωσης, Χρυσής Αυγής, έκανε λόγο για «κατασκευασμένη δίωξη», υποστηρίζοντας ότι υπήρξε αφόρητη πίεση από την τότε κυβέρνηση να προφυλακιστούν τα στελέχη της Χρυσής Αυγής, ενώ ταυτόχρονα καταφέρθηκε κατά των δικαστικών αρχών, χαρακτηρίζοντας ως «πρωτοφανές» το ότι του ασκείται δίωξη για το όπλο, για το οποίο είχε νόμιμη άδεια.\nΑναφερόμενος στη δολοφονία του Παύλου Φύσσα, ο πρώην βουλευτής του ακροδεξιού κόμματος ισχυρίστηκε ότι: «Το κόμμα δεν έχει σχέση με αυτό το αποτρόπαιο έγκλημα. Το καταδικάζουμε».\n«Τι ακριβώς έκαναν όσοι ήταν παρόντες δεν μπορώ να πω διότι δεν έχω γνώση. Ωστόσο, όσους είδα στη φυλακή και τους ρώτησα, επειδή από αυτό καταστράφηκε η ζωή μου και το κόμμα, το αρνούνταν».\nAναφορικά με τον Γιώργο Ρουπακιά, ο Ηλίας Κασιδιάρης ανέφερε σχετικά πως «ήταν υποστηρικτής, αλλά δεν ήταν μέλος του κόμματος. Είναι η πάσα αλήθεια. Άκουσα το όνομα του στα δελτία ειδήσεων», προσθέτοντας «Δεν μπορούσε το κόμμα να ξέρει ποιος πάει στις τοπικές και κάνει ομιλίες».\nΓια τον φυσικό αυτουργό του εγκλήματος στη δολοφονία Φύσσα, Γιώργο Ρουπακιά, ο κατηγορούμενος είπε ότι τον είδε για πρώτη φορά μετά τη δολοφονία στα δελτία ειδήσεων, ενώ αρνήθηκε ότι υπήρχαν τάγματα εφόδου στη Χρυσή Αυγή και ρητορική μίσους.\nΣύμφωνα με την απολογία του Κασιδιάρη ενώπιον του δικαστηρίου, ο ίδιος είναι στο επάγγελμα Γεωπόνος, ενώ από το 2009 και μετά συμμετέχει ανελλιπώς στις κοινοβουλευτικές και εθνικές εκλογές.\nΌπως ο ίδιος υποστήριξε: «Δεν με εξέφραζε άλλο κόμμα, συμφωνούσα σχεδόν με όλα με τη Χρυσή Αυγή και γι’ αυτό εντάχθηκα σε αυτήν».\nΣε άλλες ερωτήσεις που του απευθύνθηκαν από την έδρα, ο Ηλίας Κασιδιάρης απάντησε ως εξής:\nΓια τον οπλισμό, ο κατηγορούμενος είπε: «Βεβαίως και έχω τα όπλα με άδεια. Ασχολούμαι με την σκοποβολή. Έχω μεγάλη αγάπη για τα όπλα αλλά αυτό αφορά εμένα ως προσωπικότητα. Όλες οι φωτογραφίες που έχουν δημοσιευθεί είναι από αθλητική δραστηριότητα.»\nΌσο για τις ερωτήσεις που του απεύθυνε η πρόεδρος του Δικαστηρίου, Μ. Λεπενιώτη, σχετικά με τα σύμβολα της οργάνωσης σε συναυλία το 2005, η απάντηση του Κασιδιάρη ήταν πώς: «Τα ζητήματα χαιρετισμών και συμβολισμών δεν θα τα αναπτύξω σε μια ποινική δίκη. Υπάρχει η ελευθερία της διακίνησης των ιδεών». Ουδέν σχόλιο έκανε το πρώην πρωτοπαλίκαρο για το τατουάζ με την σβάστικα στο χέρι του.\nΠαράλληλα, ο κατηγορούμενος αρνήθηκε ότι ήταν εκπαιδευτής σε στρατιωτικά camp, υποστηρίζοντας ότι οι μόνες εκπαιδεύσεις που έκανε ήταν στον δημόσιο λόγο, καθώς ήταν «καλός ομιλητής».\nΤέλος, ο Ηλίας Κασιδιάρης χαρακτήρισε «ατυχές συμβάν» την επίθεση με χειροδικία που είχε εξαπολύσει εναντίον της κ. Λιάνας Κανέλλη στο στούντιο του ΑΝΤ1 και σύμφωνα με τον ίδιο, «Σε κάθε λόγο μου έλεγα ότι πρέπει να τηρούμε την νομιμότητα…».\nΔες ακόμα: Δίκη Χρυσής Αυγής: «Έλλην εθνικιστής οπαδός του μεγάλου Ιωάννου Μεταξά» δήλωσε ο Μ. Αρβανίτης


Το υψόμετρο που... ζαλίζει την Αργεντινή - to10.gr\nΑρχική / ΠΟΔΟΣΦΑΙΡΟ / ΕΘΝΙΚΕΣ ΟΜΑΔΕΣ / Το υψόμετρο που… ζαλίζει την Αργεντινή\n3.637. Ο αριθμός που προκαλεί… τρόμο στις φιλοξενούμενες ομάδες. Ο αριθμός που… ξυπνάει άσχημες αναμνήσεις στην Εθνική Αργεντινής.\n3.637 είναι τα μέτρα που χωρίζουν το γήπεδο της Λας Πας από την επιφάνεια της θάλασσας. Όλοι οι αγώνες που διεξάγονται στο Ερνάντο Σίλες γίνονται σε δύσκολες συνθήκες και με… φιάλες οξυγόνου. Σε τέτοιο υψόμετρο, η αναπνοή είναι πιο δύσκολη, με αποτέλεσμα, τα ματς για τους φιλοξενούμενους να αποτελούν… μαρτύριο.\nΗ Εθνική Βολιβίας φιλοξενεί απόψε (23:00) την Αλμπισελέστε στο Στάδιο Ερνάντο Σίλες, για την δεύτερη αγωνιστική των προκριματικών του Mundial 2022, με τους παίκτες του Λιονέλ Σκαλόνι να καλούνται να διαχειριστούν και το υψόμετρο που αποτελεί φόβητρο.\nΟ… εφιάλτης της Αργεντινής\nΗ παρέα του Λιονέλ Μέσι θα παραταχθεί στο τερέν του Ερνάντο Σίλες, έχοντας στο πίσω μέρος του μυαλού της και τον διασυρμό του 2009. Ούτε ένα, ούτε δύο, αλλά… έξι γκολ δέχθηκε η τότε ομάδα του Ντιέγκο Μαραντόνα από τους Βολιβιανούς!\nΤο «χαστούκι» ήταν αδιανόητο για την Αργεντινή, με την Βολιβία να την κάνει ότι θέλει. Σημαντικό ρόλο στον τότε εφιάλτη, έπαιξε και μια απόφαση του Μαραντόνα. Η αποστολή της ομάδας έφτασε στο γήπεδο, μόλις δυο ώρες πριν τη σέντρα, με τους παίκτες να δυσκολεύονται αφάνταστα να ανταποκριθούν στις συνθήκες του… 3.637.\nΣτο ημίχρονο, το σκορ ήταν ήδη 3-1, με τους Αργεντινούς να καταλαβαίνουν γρήγορα πως τα πράγματα ήταν πολύ δύσκολα. Ανήμπορος στον πάγκο να αντιδράσει ο Μαραντόνα και όλα τα υπόλοιπα αποτελούν ιστορία. Και μάλιστα… πικρή για τους «Γκαούτσος».\nΜέσι, Ζανέτι, Τέβες, Ντι Μαρία διασύρθηκαν από τους γηπεδούχους, με την Αργεντινή να γνωρίζει μια από τις πιο βαριές ήττες στην ιστορία της.\n«Κάθε γκολ ήταν μια μαχαιριά στην καρδιά», είχε δηλώσει ο κόουτς της Αλμπισελέστε μετά το τέλος της συντριβής.\nΗ πιο πρόσφατη φορά, που η Αργεντινή την… πάτησε στο υψόμετρο της Λας Πας, ήταν το 2017. Τότε, η «Αλμπισελέστε» ηττήθηκε 2-0 για τα προκριματικά του Mundial.\nΆκρε και Μαρτίνς είχαν σημειώσει τα γκολ, με τους Βολιβιανούς να υπενθυμίζουν στην Αργεντινή, πως στα 3.637… κουμάντο κάνουν μόνο αυτοί.\nΜάλιστα, εκείνο το αποτέλεσμα με την αποκλεισμένη Βολιβία έβαλε σε περιπέτειες τους «Γκαούτσος», σχετικά με την πρόκριση στα γήπεδα της Ρωσίας. Με τον Λιονέλ Μέσι να… οργιάζει κόντρα στο Εκουαδόρ και να γλιτώνει την ομάδα του Σαμπάολι από το απόλυτο κάζο.\nΑπόψε, η Αργεντινή βρίσκει και πάλι απέναντί της το εφιαλτικό υψόμετρο της Λας Πας και ελπίζει να μην… ζαλιστεί για ακόμη μια φορά.


Ελεύθερα βάρη vs Smith machine\nΚατά την εκτέλεση μιας άσκησης (FREE) ο ασκούμενος δεν θα εκτελέσει πότε με τον ίδιο ακριβώς τρόπο δύο διαδοχικές επαναλήψεις. Ο λόγος που συμβαίνει αυτό είναι καθαρά η προστασία του μυοσκελετικου συστήματος. Η διαφορά από επανάληψη σε επανάληψη ίσως να μην γίνεται εύκολα διακριτή, ωστόσο, υφίσταται και παίζει πολύ σημαντικό ρόλο.\nAnatomy applied: Κοιλιακοί\nΑν κάθε φορά που απαντούσα σε ερώτηση σχετικά με την βελτίωση της εικόνας του ‘’6-pack’’ κέρδιζα ένα ευρώ, το όνομα μου θα βρισκόταν στην λίστα Λαγκάρντ.\nΠοιοι μηχανισμοί βελτιώνουν την μυική δύναμη;\nΕίναι γνωστό ότι κάνοντας προπόνηση με αντιστάσεις (βάρη), μία από τις αλλαγές που παρατηρούνται στους μύες είναι η βελτίωση της μυϊκής δύναμης. Οι περισσότεροι άνθρωποι θεωρούν ότι αυτό επιτυγχάνεται μόνο με την αύξηση της μυϊκής μάζας.\nΠροπόνηση με αντιστάσεις στην παιδική και εφηβική ηλικία\nΣήμερα, η προπόνηση με αντιστάσεις (βάρη) που ενσωματώνει την κατάλληλη τεχνική οδηγία, είναι ευρέως αποδεκτή ως ασφαλής και αποτελεσματικός τρόπος άσκησης για τα παιδιά και τους εφήβους, από τις περισσότερες σημαντικές ιατρικές κοινότητες (ACSM,NSCA, AAFP,AAOS ,AMSS, AOSSM, AOASM, AAP).\nAnatomy Applied: Υπερτροφία δικεφάλου βραχιονίου... Προσέγγιση που αποδίδει\nΗ αποδοτικότητα ενός προγράμματος άσκησης είναι απολύτως φυσιολογικό να μειώνεται καθώς ο χρόνος παραμονής σε ένα πρόγραμμα μεγαλώνει. Προσωπικά, δεν θα δημιουργούσα σχεδόν ποτέ πρόγραμμα που διαρκεί περισσότερο από 6 προπονητικές μονάδες σε ασκούμενο με μεγάλη προπονητική εμπειρία.


Ακτινοθεραπεία – Καρκίνος 24\nHome Ακτινοθεραπεία Ακτινοθεραπεία\nApril 11, 2018 , karkinos24.gr\t, Leave a comment\nΗ ιονίζουσα ακτινοβολία, εξαιτίας της ισχύος της, χαρακτηρίζεται από υψηλή διεισδυτικότητα στους καρκινοπαθείς ιστούς. Υπάρχουν, ωστόσο, και μορφές λιγότερο ισχυρής ακτινοβολίας που χαρακτηρίζονται μη ιονίζουσες, όπως τα ραδιοκύματα, τα μικροκύματα και τα κύματα φωτός. Η ποικιλία στα είδη ακτινοβόλησης παρέχει στους ειδικούς τη δυνατότητα να διαλέγουν κατά περίπτωση την καλύτερη δυνατή αγωγή για τον ασθενή τους. Για παράδειγμα, σε περιπτώσεις καρκινικών όγκων που εντοπίζονται επιφανειακά, κοντά στο δερματικό ιστό, χρησιμοποιείται κυρίως ακτινοβολία ηλεκτρονίων, που έχει χαμηλή διεισδυτικότητα. Η χρήση ακτινοβολίας δεσμών πρωτονίων αποτελεί ανακάλυψη των τελευταίων ετών και έχει συμβάλει εντυπωσιακά στην αντιμετώπιση ορισμένων τύπου καρκίνου. Τα πρωτόνια είναι πυρηνικά ατομικά σωματίδια που μπορούν να διαπερνούν ιστούς δίχως να τους βλάπτουν, ασκώντας καταστρεπτική δράση μόνο στο τελικό τμήμα της «διαδρομής» τους. Η ιδιότητά τους αυτή καθιστά ικανή την συρρίκνωση του καρκινικού όγκου δίχως ιδιαίτερες αρνητικές επιδράσεις στους υγιείς περιβάλλοντες ιστούς. Δυστυχώς, η ακτινοθεραπεία πρωτονίων απαιτεί ειδικό εξοπλισμό που λίγα ιατρικά κέντρα διαθέτουν. Αντίθετα η χρήση ακτινοβολίας νετρονίων μειώνεται σταδιακά, λόγω των σοβαρών και μακροπρόθεσμων παρενεργειών που προκαλε.\nΗ ακτινοθεραπεία εφαρμόζεται με διάφορους τρόπους, ανάλογα με το είδος του καρκίνου που πρέπει να αντιμετωπισθεί, τις περιστάσεις και τις ανάγκες του ασθενή. Για το λόγο αυτό, το πρώτο στάδιο της θεραπείας συνίσταται ουσιαστικά στην κατάλληλη προετοιμασία, κυρίως σε γνωστικό επίπεδο. Το ιατρικό προσωπικό μπορεί να χρησιμοποιήσει δεδομένα από αξονικές και μαγνητικές τομογραφίες καθώς και από άλλους είδους απεικονιστικές προσεγγίσεις για το σαφή προσδιορισμό της περιοχής που έχει προσβληθεί με καρκίνο καθώς και τις πιθανές προεκτάσεις του. Παράλληλα, εξετάζεται με προσοχή η πιθανότητα βλαπτικής επίδρασης σε υγιείς ιστούς που περιβάλλουν τη προς θεραπεία περιοχή και αναζητούνται τρόποι για την προστασία τους. Το εξαιρετικής σημασίας στάδιο της προετοιμασίας θα καταστήσει εφικτή την αντιμετώπιση του καρκίνου με τις κατά το δυνατόν λιγότερες παρενέργειες. Οι πρακτικές, τεχνικές και ο εξοπλισμός που σχετίζονται με την ακτινοθεραπεία εξελίσσονται συνεχώς. Ωστόσο, τρεις είναι οι βασικές θεραπευτικές προσεγγίσεις ακτινοθεραπείας: Εξωτερική δέσμη ακτινοβολίας. Η ακτινοβόληση από μία εξωτερική πηγή αποτελεί και τη συνηθέστερη πρακτική. Μέσω μιας συσκευής, του Γραμμικού Επιταχυντή, δέσμη ακτινών στοχεύει στην καρκινοπαθή περιοχή, επηρεάζοντας και τους υγιείς ιστούς τους οποίους διαπερνά προτού φθάσει στα καρκινικά κύτταρα.\nΣυχνά, η αναγκαία ποσότητα ακτινοβολίας διασπάται και εφαρμόζεται στον ασθενή σε δόσεις, σε μια περίοδο μερικών εβδομάδων (συνήθως 5 ως 8). Σε μερικές περιπτώσεις διασπάται ακόμη και η ημερήσια δόση, οπότε ο ασθενής θα υποβληθεί σε ακτινοθεραπεία δύο φορές την ίδια μέρα. Σε άλλες περιπτώσεις συμπιέζονται χρονικά οι δόσεις, οπότε ο ασθενής λαμβάνει την ημερήσια δόση του δύο φορές την ημέρα. Η ημερήσια διάρκεια της διαδικασίας ποικίλλει, αλλά μπορεί να διαρκέσει ως και 30 λεπτά, ή και περισσότερο. Εσωτερική ακτινοθεραπεία (Βραχυθεραπεία). Η εσωτερική ακτινοθεραπεία προσβάλλει τον καρκινικό όγκο από το εσωτερικό του σώματος και, συνεπώς, από μικρότερη απόσταση, γι’ αυτό και είναι γνωστή ως «βραχυθεραπεία». Στην περίπτωση της βραχυθεραπείας, πηγές ακτινών προσκολλούνται στον όγκο ή σε κοιλότητα του σώματος κοντά στον καρκινικό όγκο και τίθενται σε λειτουργία. Με τον τρόπο αυτό μεγάλες ποσότητες ενέργειας προσβάλλουν μια μικρή σε μέγεθος περιοχή, με ελάχιστη βλαπτική επίδραση για τον περιβάλλοντα υγιή ιστό, που, μέσω εξωτερικής ακτινοθεραπείας, θα υφίστατο σοβαρή βλάβη. Ο γιατρός έχει στη διάθεσή του υπέρηχους, ακτινογραφίες ή σαρωτές σώματος για να εντοπίσει το σημείο που πρέπει να τοποθετηθούν οι ραδιενεργοί πηγές. Σε ορισμένες περιπτώσεις κρίνεται απαραίτητη η μόνιμη προσκόλληση των πηγών αυτών στον όγκο, όπου δρουν αυτόνομα για αρκετές εβδομάδες ή και μήνες. Λόγω του εξαιρετικά μικρού τους μεγέθους, δεν αφαιρούνται, αλλά παραμένουν in situ ακόμη και μετά το πέρας της λειτουργίας τους.\nΡαδιο – φαρμακευτικά σκευάσματα. Υπάρχουν περιπτώσεις στις οποίες ούτε η εξωτερική, ούτε η εσωτερική βραχυθεραπεία μπορούν να βοηθήσουν στην πλήρη αντιμετώπιση του καρκίνου, όπως, επί παραδείγματι, σε περιστατικά καρκίνου των οστών. Η ύπαρξη ειδικών φαρμακευτικών σκευασμάτων με ραδιενεργή δράση που εισέρχονται στοματικά ή ενδοφλέβια στο σώμα μπορούν να φτάσουν ευκολότερα στις καρκινοπαθείς περιοχές του σώματος και να προσβάλλουν τον καρκίνο, ή τουλάχιστον, να ανακουφίσουν από τα συμπτώματά του.\nΟι πιθανές παρενέργειες εξαρτώνται από το είδος της θεραπείας (εσωτερική, εξωτερική, φαρμακευτική), τη δόση της ακτινοβολίας που επιδέχεται το σώμα του ασθενούς, τη διάρκειά της και την περιοχή του σώματος που έχει προσβληθεί από καρκίνο. Συνεπώς, το είδος ή ο αριθμός των παρενεργειών ποικίλλουν. Θα αναφερθούμε, ωστόσο σε εκείνες που απαντώνται συχνότερα. Οι αγωγές ακτινοβολίας μοιάζουν αρκετά με τις ακτινογραφίες και δεν προξενούν πόνο αυτές καθ’ αυτές. Παρενέργειες προκύπτουν συνήθως λόγω της βλαπτικής επίδρασης της ακτινοβολίας τόσο σε καρκινικά, όσο και σε υγιή κύτταρα. Διακρίνονται σε δύο βασικές κατηγορίες, τις βραχυπρόθεσμες, οι οποίες συνήθως υποχωρούν μετά το περάς της θεραπείας, και τις μακροπρόθεσμες, οι οποίες μπορεί να προσλάβουν και μόνιμο χαρακτήρα. Οι συνηθέστερες παρενέργειες περιλαμβάνουν:\nPosted in Ακτινοθεραπεία.


Κορονοϊός: Έκτος νεκρός στην Ελλάδα - OneNews.gr\nΆλλο ένα θύμα προστίθεται στην μακάβρια λίστα των νεκρών από τον κορονοϊό στην Ελλάδα. Πρόκειται για άνδρα 70 ετών από την Καστοριά ο οποίος έπασχε από σοβαρά υποκείμενα νοσήματα. Οι μισοί από τους νεκρούς πλέον είναι από την Καστοριά.\nΣε άσχημη κατάσταση η «μονίμως ευτυχισμένη» Ελένη Μενεγάκη. Ο κορωνοϊός και το τέλος της…


Το Galatis 3-αστέρων απέχει περίπου 10 χλμ από Αρχαιολογικό Μουσείο Πάρου. Το χαριτωμένο ξενοδοχείο αποτελεί παράδειγμα αρχιτεκτονικής σε κυκλαδικό στιλ στην Αλυκή.\nΠαροικιά είναι περίπου 10 χλμ από το ξενοδοχείο Η απόσταση ανάμεσα στο κέντρο της Αλυκής και το ξενοδοχείο είναι 1 χλμ.\nΤο κατάλυμα έχει 58 δωμάτια όπως και διαμέρισμα "style", διαμέρισμα και τρίκλινο δωμάτιο με ανεξάρτητη ρύθμιση κλιματισμού, μπαλκόνι, γκαρνταρόμπα, χώρο καθιστικού και πρέσα παντελονιών. Οι επισκέπτες θα απολαύσουν τη θέα σε Αιγαίο Πέλαγος από τα δωμάτιά τους. Άλλες ανέσεις περιλαμβάνουν ψυγείο και σκεύη κουζίνας για αυτοεξυπηρέτηση.\nΗ πλούσια ποικιλία των πιάτων διεθνούς κουζίνας σερβίρεται στο εστιατόριο στη βεράντα. Οι επισκέπτες μπορούν να δοκιμάσουν αναζωογονητικά ποτά στο μπαρ στον κήπο. Παρέχοντας ποικιλία πιάτων, τα Restaurant Alyki και The Balcony βρίσκονται περίπου 400 μέτρα μακριά.\nΤο Galatis είναι περίπου 10-λεπτά οδικώς από το αεροδρόμιο Paros.\nSavoy Flats 3 αστέρων Ξενοδοχείο\nMar I Pins 3 αστέρων Ξενοδοχείο\nEurialo 2 αστέρων Ξενοδοχείο\nKlassik 4 αστέρων Ξενοδοχείο\nBernina 2 αστέρων Ξενοδοχείο\nBoschetto 4 αστέρων Ξενοδοχείο\nματίλντα 4 αστέρων Ξενοδοχείο\nPark & Spa 4 αστέρων Ξενοδοχείο


Ο Μίροτιτς έσκισε τη σημαία της Σερβίας! - Eurobasket - SPORT 24\nΟ Μίροτιτς έσκισε τη σημαία της Σερβίας!\nΕπιμέλεια: Sport24.gr Δημοσίευση: 09 Σεπ. 2015 10:08\nΔείτε σε βίντεο τον Νίκολα Μίροτιτς να σκίζει μία σημαία της Σερβίας κατά την είσοδο του στα αποδυτήρια μετά την ήττα της Ισπανίας από την Ιταλία. Διαβάστε τι είπε ο παίκτης!\nΗ Ιταλία έριξε κατοστάρα στην Ισπανία το βράδυ της Τρίτης (8/9), με τον Μάρκο Μπελινέλι να πετυχαίνει επτά τρίποντα και να τρελαίνει το γήπεδο. Μετά το τέλος του αγώνα αποθεώθηκε από τον κόσμο, όμως την ίδια χαρά για το... άθλημα φαίνεται πως δεν είχε κι ένας αντίπαλος.\nΟ λόγος για τον Νίκολα Μίροτιτς, ο οποίος κατά την έξοδο του από το παρκέ άρπαξε μία κρεμασμένη σημαία της Σερβίας και την έσκισε! Θυμίζουμε πως ο 24χρονος άσος είναι γεννημένος στο Μαυροβούνιο, αλλά αγωνίζεται με την εθνική ομάδα της Ισπανίας.\nΛίγο αργότερα, ο Μίροτιτς ζήτησε συγγνώμη μέσω του λογαριασμού του στο twitter: "Λυπούμαι βαθύτατα για την αντίδρασή μου μετά το παιχνίδι. Δεν κατάλαβα πως ήταν μία σημαία, πόσω μάλλον της Σερβίας. Κοιτούσα στο πάτωμα λόγω της έντασης του αγώνα κι ένιωσα κάτι στο πρόσωπό μου. Δεν θα προσέβαλα ποτέ μου κάποιο σύμβολο".


Θαλασσογραφίες με νότες και ήχους | Η ΚΑΘΗΜΕΡΙΝΗ\nΤα κύματα ακούστηκαν στα πορτογαλικά, στα γαλλικά, στα αγγλικά, στα ιταλικά, στα ελληνικά, παντού με μιαν αγάπη\n«Ελα να μάθεις αν η θάλασσα έχει δίκιο / Ελα να δεις την καρδιά μου να χορεύει / Αν χορέψω με τη βάρκα μου / Δεν θα βγω στην άγρια θάλασσα / Και δεν θα της πω που πήγα να τραγουδήσω / Να χαμογελάσω, να χορέψω, να ζήσω, να ονειρευτώ... Μαζί σου». Φωτ. SHUTTERSTOCK\n09.08.2021 • 14:52 09.08.2021 • 14:52\n«Πήγα να χορέψω στη βάρκα μου, εκεί στην άγρια θάλασσα. Και η θάλασσα βρυχώμενη έλεγε ότι πήγα να κλέψω το ασύγκριτο φως των όμορφων ματιών σου». Η Πορτογαλίδα Ντούλτσε Πόντες παίρνει το αυθεντικό, βουτηγμένο στη θλίψη, φάδο της συμπατριώτισσάς της Αμάλια Ροντρίγκες, του αλλάζει τους στίχους και αφήνει μια μικρή ανάσα ελπίδας κρυμμένη στο δικό της «τραγούδι της θάλασσας»: «Ελα να μάθεις αν η θάλασσα έχει δίκιο / Ελα να δεις την καρδιά μου να χορεύει / Αν χορέψω με τη βάρκα μου / Δεν θα βγω στην άγρια θάλασσα / Και δεν θα της πω που πήγα να τραγουδήσω / Να χαμογελάσω, να χορέψω, να ζήσω, να ονειρευτώ… Μαζί σου».\n«Ξέρεις, ποτέ δεν ήμουν τόσο ευτυχισμένος όσο εκείνο το πρωί / Περπατούσαμε σε μια παραλία», ξεκινάει να χρωματίζει το τοπίο του τραγουδιού του ο Τζο Ντασέν. Κι ύστερα καταφεύγει σε μια ζωγράφο: «Με το μακρύ σου φόρεμα, έδειχνες σαν μια υδατογραφία της Μαρί Λορανσέν / Και θυμάμαι, θυμάμαι πολύ καλά τι σου είχα πει, εκείνο το πρωί / Πριν από ένα χρόνο, πριν από έναν αιώνα, πριν από μια αιωνιότητα».\nΤο τραγούδι πηγαίνει να ανταμώσει με τα λόγια του Ρεμπό: «Η αιωνιότητα είναι η θάλασσα που σμίγει με τον ήλιο». Οπως κάνει ή προσπαθεί να κάνει σε κάποια από τις περίφημες ιμπρεσιονιστικές θαλασσογραφίες του Μονέ. Σαν να βλέπεις τα χρωματικά παιχνίδια της «θάλασσας» του Ντεμπισί. Κι αν οδηγεί τούτη τη «θάλασσα» ο Κλαούντιο Αμπάντο (ας βάλουμε και μια ιταλική νότα σ’ αυτή τη γαλλική καλλιτεχνική παροικία) τη βλέπεις την ιριδίζουσα χροιά, το φως που ξεσπά… Στις συνθέσεις του μουσικού αντηχούν οι εικόνες του ζωγράφου και στους πίνακες του ζωγράφου αντανακλούν οι νότες του μουσικού. Ισως κάπου να αχνοφαίνεται και η βάρκα της Ντούλτσε Πόντες.\nΚοντεύει μισός αιώνας από τότε που o Τζο Ντασέν ηχογράφησε το (προαναφερθέν) τραγούδι για «Μια εποχή που δεν υπάρχει παρά μόνο στη Βόρεια Αμερική / Εκεί κάτω την ονομάζουν “ινδιάνικο καλοκαίρι”». «L’Été indien», ένα από τα πιο οικεία μας γαλλόφωνα τραγούδια. Που είναι ιταλικό. Η μουσική του φτιάχτηκε από τον Τοσκανέζο Τότο Κουτούνιο. Και πρωτοτραγουδήθηκε από το συγκρότημά του στα αγγλικά. Με τα κύματα που γέμιζαν τη μουσική του να φέρνουν μνήμες απ’ την Αφρική. Που «οι φυσικοί της ήχοι δεν μπορούν ποτέ να συγκριθούν με τον θορυβώδη τεχνητό κόσμο μας».\nΤα τραγούδια ταξιδεύουν στις χώρες και στα χρόνια. Κάποτε αλλάζουν νόημα. Κάποτε, συχνά, το νόημά τους είναι αυτό που εσύ αποφασίζεις να είναι. Η θάλασσα τα γεμίζει όπως γεμίζει τον πλανήτη μας. Το χρώμα της αλλάζει, η λαλιά της αλλάζει, το τραγούδι της αλλάζει… Τώρα ακούγεται απ’ το Μονακό. Μέσα και από τη φωνή του Ζαν-Φρανσουά Μορίς. Ισως τα λόγια του να είναι λιγότερο ποιητικά. Περισσότερο καυτά από τη θερμοκρασία που περιγράφουν: 28 βαθμοί υπό σκιάν. Και λιγότερα: τα διαφεντεύει ένα «μη λες τίποτα». «Σαν ένα ξανθό κύμα με παρασέρνεις»… Σε μέρη που μπορεί να μην υπήρξαν.\nΟπως το Σαραζάν που τραγουδούσαν ο Αλ Μπάνο και η Ρομίνα Πάουερ. Με αφετηρία τις παιδικές τους αναμνήσεις. Και την ιδέα τους για την ελευθερία. Αλλιώτικη απ’ αυτήν που ζητωκραύγαζαν τα «νέγρικα διαμαρτυρίας». Το καράβι σάλπαρε, μ’ έναν ναύτη απ’ τη Σύρα. Επιασε στο Μισισίπι. Το κουμαντάρισε ο Στέλιος Βαμβακάρης. Που έδωσε τη δική του απόδειξη ότι «το ρεμπέτικο είναι το ελληνικό μπλουζ».\nΣε διάφορες μουσικές γλώσσες, τα κύματά μας ακούστηκαν στα πορτογαλικά, στα γαλλικά, στα αγγλικά, στα ιταλικά, και στα ελληνικά. Παντού πάφλασαν με μιαν αγάπη. Κι άλλη μία φορά, σε γλώσσες πολλές, στη νησιωτική πόλη του Κρίστοφερ Κρος που κυριαρχείται από το «η αγάπη είναι η αγάπη σε κάθε γλώσσα». Και μια τελευταία φορά, στο μπαλέτο «Η θάλασσα» του Νίκου Σκαλκώτα. Κι ας μην ακούγονται τα κύματα. Ή μήπως τ’ ακούς;


Συνεδριάζει εκτάκτως η κίνηση Κοτζιά «ΠΡΑΤΤΩ» -Στα άκρα με Καμμένο - Η ΠΡΟΓΚΑ ΤΑ ΒΓΑΖΕΙ ΟΛΑ\nΕκτάκτως συνεδριάζει την Πέμπτη η Πολιτική Γραμματείας της κίνησης ΠΡΑΤΤΩ του Νίκου Κοτζιά, μετά την παραίτησή του από το υπουργείο Εξωτερικών.\nΟ κ. Κοτζιάς είχε το απόγευμα της Τετάρτης, συνάντηση με την βουλευτή του ΣΥΡΙΖΑ (και μέλος της κίνησης ΠΡΑΤΤΩ) Γεωργία Γεννιά.\nΣτο τραπέζι της συνεδρίασης της ΠΓ της κίνησης ΠΡΑΤΤΩ, τίθεται εκ των πραγμάτων το θέμα στρατηγικής της κίνησης εφεξής και ειδικότερα, της συμμαχίας με το κυβερνών κόμμα. Ολα δείχνουν πως ο Νίκος Κοτζιάς θα τραβήξει στα άκρα τη σύγκρουση με τον υπουργό Αμυνας.\nΣύμφωνα με πληροφορίες, στην σύσκεψη θα εξεταστεί μεταξύ άλλων και η μεθόδευση κατάθεσης πρότασης νόμου, σχετικά με την διαφάνεια των κονδυλίων του υπουργείου Άμυνας, στα πρότυπα των κονδυλίων του ΥΠΕΞ.\nΈνα ακανθώδες θέμα, το οποίο αποτέλεσε και την θρυαλλίδα στο υπουργικό συμβούλιο της Τρίτης και ακολούθησε η θυελλώδης αντιπαράθεση Κοτζιά-Καμμένου.\nΣυνεδριάζει εκτάκτως η κίνηση Κοτζιά «ΠΡΑΤΤΩ» -Στα άκρα με Καμμένο Reviewed by θοδωρής on Οκτωβρίου 19, 2018 Rating: 5


Αρχική / Εγκυκλοπαίδεια / Τρόφιμα - Φαγητά / Λαχανικά (Σελίδα 4)\n16 Αυγούστου, 2005 Γενικά περί Υγείας, Λαχανικά\nΗ αρμπαρόριζα (ginger) μετά από πολλαπλές επιστημονικές έρευνες απεδείχθη ως ένα από τα πλέον χρήσιμα φυσικά προϊόντα με σειρά από θεραπευτικές ιδιότητες. Θεωρείται από τα πλέον αποτελεσματικά κατά της ναυτίας, ως παυσίπονο κατά της αρθρίτιδας, ανακουφίζει από τις ημικρανίες και …\n6 Αυγούστου, 2005 Λαχανικά, Φρούτα (fruits)\nΣυνηθίστε να τρώτε φρούτα και λαχανικά καθημερινά. Πέντε τουλάχιστον μερίδες φρούτα και λαχανικά την ημέρα, κυρίως ντομάτες, κόκκινα σταφύλια και μπρόκολο, προλαβαίνουν καρκίνους και καρδιοπάθειες.\nΔιατροφή και ινώδεις ουσίες (iii)\n6 Ιουνίου, 2005 Λαχανικά, Ουσίες - Συστατικά - Ινες\nΚαταναλώνετε φρούτα και λαχανικά με τον φλοιό τους αφού περισσότερες ινώδεις ουσίες περιέχονται στον φλοιό, όπως πατάτες, φρούτα, κ.λ.π.\n27 Μαρτίου, 2004 Λαχανικά\nΣτα καρότα πρόσφατες μελέτες έδειξαν ότι η παρουσία αντιοξειδωτικών μπορεί ακόμα και να τριπλασιαστεί μετά από 5 λεπτά βρασμού .\n27 Μαρτίου, 2004 Λαχανικά, Τρόφιμα & Βιταμίνες\nΤο σέλινο είναι πλούσιο σε σελήνιο και βιταμίνες Β1 και Β2 . Ωμό , τα 100 γραμμάρια έχουν 16 θερμίδες . Επίσης θεωρείται διουρητικό .


Η Επανάσταση των Γαρυφάλλων στην Πορτογαλία | Ελεύθερη Λαική Αντιστασιακή Συσπείρωση\nΑλέξη Τσίπρα, πλησιάζει η ώρα της πληρωμής\tΗ άνοδος του νεοφασισμού στην Αυστρία και οι αιτίες της\nΗ Επανάσταση των Γαρυφάλλων στην Πορτογαλία\nΕλευθερη Λαικη Αντιστασιακη Συσπειρωση\tΑρθρογραφία, Διεθνή\tΠορτογαλλία, ιστορία\t2 Σχόλια\nΤης Κατερίνας Παρδάλη\nΤα χαράματα της 25ης Απρίλη του 1974, ακούστηκε από το ραδιόφωνο της Πορτογαλίας το απαγορευμένο τραγούδι του Ζοζέ Αλφόνσο, «Grandola, Vila Morena», «Γκράντολα, πόλη σκούρα, γη της αδελφοσύνης, ο λαός είναι αυτός που προστάζει…».\nΉταν το σύνθημα για να ξεκινήσει το κίνημα μεσαίων και κατώτερων αξιωματικών, με αρχηγό τον λοχία Οτέλο ντε Καρβάλιο, για την ανατροπή της 48χρονης φασιστικής χούντας. Ήταν ένα κίνημα σχεδόν αναίμακτο –με 4 μόνο νεκρούς που πυροβολήθηκαν από τη χουντική αστυνομία.\nΈξι ώρες αργότερα, το δικτατορικό καθεστώς είχε καταρρεύσει. Χιλιάδες κόσμου κατέκλυσαν τους δρόμους της Λισαβόνας. Ο δικτάτορας Καετάνο αργά το απόγευμα αναχώρησε για τη Βραζιλία και δεν επέστρεψε ποτέ στη χώρα.\nΤο τραγούδι αυτό έγινε το σύμβολο της επανάστασης. Και δεν ξεχάστηκε. Πέρσι, το 2013, τραγουδήθηκε στο κοινοβούλιο από συνταξιούχους που διέκοψαν τη διαδικασία για να διαμαρτυρηθούν για τις νέες περικοπές των συντάξεών τους (που είναι πλέον 400 ευρώ) και έκανε πάλι το γύρο του κόσμου. Την προηγούμενη χρονιά, τραγουδιόταν στο κίνημα των πλατειών της Πορτογαλίας και της Ισπανίας.\nΣτις αρχές της δεκαετίας του ’70, η Πορτογαλία βρισκόταν σε τεράστια οικονομική κρίση. Η φτώχεια ήταν τρομερή: το 25% του πληθυσμού ζούσε σε παράγκες, και μετανάστευε με ρυθμό 1,5% ετησίως. Η προσπάθεια διατήρησης των αποικιών της Πορτογαλίας στην Αφρική (Αγκόλα, Γουινέα Μπισάου, Μοζαμβίκη) απορροφούσε το 40% του προϋπολογισμού, οι Πορτογάλοι αποικιοκράτες δεν μπορούσαν να νικήσουν σε καμία από αυτές, ενώ τα φέρετρα των σκοτωμένων φαντάρων έφταναν με σταθερό ρυθμό στην Πορτογαλία…\nΤο δικτατορικό καθεστώς είχε καταλύσει κάθε δημοκρατικό και συνδικαλιστικό δικαίωμα και τρομοκρατούσε με τη μυστική του αστυνομία. Οι αντιδράσεις του κόσμου είχαν αρχίσει από το 1971 με τις διαδηλώσεις 3.000 γυναικών υπαλλήλων που ζητούσαν βδομάδα 44 ωρών εργασίας. Μερικούς μήνες αργότερα ξεσηκώθηκαν και οι τραπεζοϋπάλληλοι, ενώ το απεργιακό κύμα αυξάνονταν σταθερά μετά τον Οκτώβρη του 1973.\nΚάποιοι από τους χαμηλόβαθμους στρατιωτικούς, που ήταν δυσαρεστημένοι από την πορεία της χώρας, τους συνεχιζόμενους πολέμους και την οικονομική τους κατάσταση, συγκρότησαν το «Κίνημα των Ενόπλων Δυνάμεων» (ΚΕΔ), με σκοπό να αλλάξουν την κατάσταση. Σ’ αυτό είχαν και τη συμφωνία ορισμένων ανώτερων στρατιωτικών, όπως του στρατηγού Σπίνολα (παρότι ήταν παλιός συνεργάτης του Φράνκο).Ταυτόχρονα, βοηθούσε και τα σχέδια της μεγαλύτερης μερίδας των ντόπιων καπιταλιστών για εκσυγχρονισμό και σύνδεση με την τότε ΕΟΚ (τωρινή ΕΕ), σχεδίων δηλ. που έρχονταν σε αντίθεση με την ακαμψία της δικτατορίας. Έτσι, η κυρίαρχη τάξη δεν έδωσε μάχη για να υπερασπιστεί το καθεστώς Καετάνο.\nΗ Επαναστατική Επιτροπή του ΚΕΔ, σε συμφωνία με τους στρατηγούς του Σπίνολα, όρισαν την πρώτη προσωρινή κυβέρνηση, στην οποία συμμετείχαν και κάποια στελέχη του Κομμουνιστικού Κόμματος (ΚΚ) και του Σοσιαλιστικού Κόμματος (ΣΚ). Πρόεδρος ορίστηκε ο Σπίνολα.\nΟι εργαζόμενοι/ες και ο λαός στο προσκήνιο\nΑπό την πρώτη μέρα οι εργαζόμενοι και όλος ο λαός της Πορτογαλίας ξέσπασε σε πανηγυρισμούς. Η διαδήλωση της 1ης Μάη (5 μέρες μετά την ανατροπή της χούντας) ήταν τεράστια. Ο κόσμος έβαζε κόκκινα γαρύφαλλα στις κάνες των όπλων των φαντάρων και τους καλούσε να ενωθούν με το λαό. Αυτά τα γαρύφαλλα έγιναν και το σύμβολο της αλλαγής στην Πορτογαλία.\nΤα παγκόσμια ΜΜΕ μιλούσαν για «ειρηνική» επανάσταση των γαρυφάλλων, και αυτό ήλπιζε και το κομμάτι της άρχουσας τάξης που συναίνεσε στην αλλαγή της 25 Απρίλη. Η πρόθεση ήταν για μια «ελεγχόμενη μεταπολίτευση». Όμως, η άμεση και μαζική εισβολή του λαού στο προσκήνιο, την έκανε μια επικίνδυνη για τους καπιταλιστές περιπέτεια –και στην Πορτογαλία και σε όλη την Ευρώπη. Αυτά που έγιναν στον ενάμιση χρόνο της επανάστασης, είναι ο εφιάλτης των καπιταλιστών από καταβολής της κυριαρχίας τους. Γιατί, οι πανηγυρισμοί πολύ σύντομα έδωσαν τη θέση τους στο ξέσπασμα εργατικών αγώνων.\nΜέσα στο Μάη ένα τεράστιο κύμα απεργιών συγκλόνισε τη χώρα, ενώ γίνονται και οι πρώτες καταλήψεις στα μεγάλα εργοστάσια. Στις 15 Μάη οι 8.400 εργάτες των ναυπηγείων Λισνάβε στη Λισαβόνα κατέλαβαν το ναυπηγείο. Μέσα στο μήνα κατέβηκαν σε απεργία 200.000 εργάτες σε 158 χώρους. Οι απεργοί διεκδίκησαν δικαιώματα που είχαν στερηθεί για δεκαετίες: δουλειά, αυξήσεις, κοινωνική ασφάλεια, το δικαίωμα της άδειας κ.λπ. Σε μια προσπάθεια να κατευνάσει τα πράγματα η προσωρινή κυβέρνηση παραχώρησε αυξήσεις 30% στον κατώτατο μισθό.\nΩστόσο , πολύ σύντομα όλα τα μεγάλα εργοστάσια ήταν κατειλημμένα. Πολλοί καπιταλιστές έντρομοι εγκατέλειψαν τα εργοστάσιά τους και προσπάθησαν να φυγαδεύσουν τα κεφάλαιά τους στο εξωτερικό. Οι εργάτες τα έπαιρναν στα χέρια τους και λειτουργούσαν πολλά από αυτά μόνοι τους. Σύμφωνα με στοιχεία του υπουργείου Εργασίας, το 1975 τουλάχιστον 880 επιχειρήσεις ήταν «αυτοδιαχειριζόμενες»! Η κυβέρνηση αναγκάστηκε να εθνικοποιήσει τις τράπεζες και τις ασφαλιστικές εταιρείες. Στους 18 μήνες της επανάστασης έγινε κατορθωτό να εθνικοποιηθεί το 75% των επιχειρήσεων.\nΤαυτόχρονα οι «από τα κάτω» διεκδικούν τη δημοκρατία και την «κάθαρση» στην πραγματική ζωή -και όχι σε επίπεδο εξαγγελίας. Κυνηγάνε τους χαφιέδες της χούντας, αλλά και τους διευθυντές και τα στελέχη των επιχειρήσεων που συνεργάστηκαν μ’ αυτήν, πολλές φορές τους πιάνουν όμηρους, και ζητούν την τιμωρία τους. Περίπου 1.000 τέτοιοι διευθυντές απολύονται για να κατευναστεί ο κόσμος.\nΜια τεράστια διαδήλωση φτάνει στις φυλακές της Λισαβόνας και επιβάλει την απελευθέρωση των πολιτικών κρατούμενων. Η δύναμη του εργατικού κινήματος επηρεάζει όλη την κοινωνία. Οι άστεγοι στη Λισαβόνα (και αλλού) καταλαμβάνουν άδεια σπίτια, πολυτελείς βίλες, ξενοδοχεία, δημόσια κτίρια και στεγάζονται χιλιάδες άνθρωποι, ή γίνονται παιδικοί σταθμοί, πολιτιστικά κέντρα κ.λπ. Προγράμματα ενάντια στον αναλφαβητισμό οργανώνονταν από τους μαθητές. Λαϊκές κλινικές και πολιτιστικά κέντρα φτιάχνονταν στις γειτονιές όπου ανθίζουν οι λαϊκές συνελεύσεις και οι συνελεύσεις ενοικιαστών. Οι αγρότες μπαίνουν επίσης σε κίνηση. Οι εργάτες γης αρχίζουν να απαλλοτριώνουν κτήματα των μεγαλοτσιφλικάδων.\nΔόθηκε επίσης η μάχη για τον έλεγχο των ΜΜΕ. Σε δυο εφημερίδες (η μια ανήκε σε καπιταλιστή φίλο του ΣΚ) και σε έναν ραδιοφωνικό σταθμό, τον Radio Renascenca που ανήκε στην καθολική εκκλησία, έγινε κατάληψη από τους εργαζόμενους που κινδύνευαν με απόλυση. Οι στρατιώτες που στάλθηκαν για να τους διώξουν με τη βία συναδελφώθηκαν μαζί τους. Το Radio Renascenca, με πρωτοβουλία των αγωνιστών της επαναστατικής αριστεράς, έγινε η φωνή των αγώνων στην Πορτογαλία.\nΤο ΚΕΔ προσπάθησε να ελέγξει τις αντιδράσεις. Έστελνε στρατιωτικές μονάδες να καταστείλουν τις απεργίες και να σταματήσουν τις καταλήψεις. Αλλά, σιγά σιγά η δύναμη των εργαζόμενων άρχισε να επηρεάζει το στρατό. Είναι χαρακτηριστικό ότι οι μονάδες που προχώρησαν πιο αριστερά ήταν αυτές που χρησιμοποιήθηκαν για την καταστολή των εργατικών αγώνων! Τέτοια ήταν η ΚΟΠΚΟΝ με επικεφαλής τον Οτέλο ντε Καρβάλιο και η φρουρά της Λισαβόνας.\nΣχεδόν αμέσως αρχίζει και η αυτοοργάνωση του κινήματος με νέες μορφές. Μέσα στα εργοστάσια φτιάχνονται οι Εργατικές Επιτροπές (οργανώσεις βάσης), που σύντομα συντονίζονται μεταξύ τους κατά περιοχές με τις Συντονιστικές επιτροπές (inter-impressas). Ταυτόχρονα λειτουργούν συνελεύσεις όπου οι εργαζόμενοι/ες συζητούν τις πολιτικές εξελίξεις και τα καθήκοντα της επανάστασης.\nΑκόμα και μέσα στο στρατό (στους φαντάρους) χτίζεται η οργάνωση SUV (Στρατιώτες Ενωμένοι θα Νικήσουμε). Το SUV ανακοίνωσε την ίδρυσή του με μια εκπληκτική διαδήλωση στο Πόρτο, όπου 1.500 στρατιώτες με στολές και οπλισμό βάδισαν μαζί με 40.000 εργάτες που τους υποστήριζαν και τους περιφρουρούσαν!\nΜόνο οι φωτογραφίες από τα συμβάντα της πορτογαλικής επανάστασης φτάνουν –χωρίς λόγια– να δείξουν τι «πανηγύρι των καταπιεσμένων» ήταν.\nΠόλωση και αντεπίθεση της Δεξιάς και των καπιταλιστών\nΣτην Πορτογαλία είχαν, για μια ακόμα φορά στην ιστορία, δημιουργηθεί συνθήκες διπλής εξουσίας.\nΑπό την μια ήταν οι καταλήψεις των εργοστασίων, οι Επιτροπές και τα Συμβούλια, το SUV, το κίνημα των από κάτω που περιγράψαμε.\nΑπό την άλλη, ήταν οι καπιταλιστές και οι μηχανισμοί τους, η πλειοψηφία των αξιωματικών, οι μονάδες του μόνιμου στρατού που είχαν διατηρήσει την πειθαρχία, και… το γνωστό μας ΔΝΤ, η Διεθνής Τράπεζα κ.λπ.\nΣτις 28 Σεπτέμβρη του 1974 και στις 11 Μάρτη του 1975 οι στρατιωτικές δυνάμεις του Σπίνολα προσπάθησαν να οργανώσουν πραξικόπημα. Η αντίδραση των εργαζόμενων και του λαού ήταν άμεση: τεράστιες διαδηλώσεις και οδοφράγματα, συναδέλφωση με τους φαντάρους, ανακοινώσεις από τα κατειλημμένα ΜΜΕ, τσάκισαν στη γέννησή τους τα πραξικοπήματα και ο Σπίνολα διέφυγε με ελικόπτερο στην Ισπανία.\nΩστόσο το ερώτημα της προοπτικής και της εξουσίας έμενε αναπάντητο από το κίνημα με ευθύνη της τότε ρεφορμιστικής Αριστεράς (ΚΚ και ΣΚ).\nΤο ΚΚΠ, παρότι έχαιρε εκτίμησης στο λαό λόγω της αντιστασιακής του δράσης, μετά την 25η Απρίλη, προσπαθούσε να ισορροπήσει ανάμεσα στις πιέσεις των εργαζόμενων και στις πιέσεις των καπιταλιστών και των συμμάχων του στη συγκυβέρνηση.\nΑπό την αρχή της επανάστασης κάλεσε τους εργάτες να δώσουν «τη μάχη της παραγωγής», ενώ ήταν αντίθετο με τις περισσότερες απεργίες και καταλήψεις που τις χαρακτήριζε «αριστερίστικες προβοκάτσιες».\nΣτην κρίσιμη στιγμή, ο γγ του κόμματος, Αλβάρο Κουνιάλ, έγειρε προς τη συνέχιση του συστήματος (καπιταλισμού) και όχι προς την ανατροπή του. Η στάση αυτή του ΚΚ έδωσε τη δυνατότητα στο Σοσιαλιστικό Κόμμα να μεγαλώσει. Στις 25 Απρίλη το ΣΚ ήταν όλο κι όλο καμιά διακοσαριά άτομα (δικηγόροι, γιατροί κ.λπ.) με αρχηγό τον Σοάρες, συνδεδεμένο με τη Σοσιαλδημοκρατία της Ευρώπης. Όμως σπεκουλάροντας και δημαγωγώντας ως πιο αριστερό του ΚΚ, κατάφερε να αποκτήσει συμπάθειες και ερείσματα στο λαό (όπως εδώ ο Παπανδρέου τη δεκαετία του ’70).\nΟι οργανώσεις της Επαναστατικής Αριστεράς (ΕΑ), παρότι μπήκαν αμέσως στην επαναστατική διαδικασία, δεν μπόρεσαν να αποτελέσουν αποφασιστικό παράγοντα γιατί είχαν προβλήματα και μεγέθους και ιδεολογικού ξεκαθαρίσματος.\nΣτις εκλογές του Απρίλη του 1975, το ΣΚ βγήκε πρώτο κόμμα με 38%, ενώ το ΚΚΠ πήρε 12% και η ΕΑ 4%. Από τότε, το ΣΚ, άρχισε να παίζει ρόλο στα πολιτικά γεγονότα και κύρια στην ανασύνταξη της αστικής τάξης, της οποίας ήταν η τελευταία ελπίδα σωτηρίας μετά την παταγώδη αποτυχία των πραξικοπημάτων της…\nΜε τη βοήθεια του ΣΚ και του συντηρητικού κομματιού του ΚΕΔ, χτίστηκε σιγά σιγά η αντεπίθεση ένάντια στο κίνημα.\nΑντεπίθεση που έφτασε στο να βάλει χέρι η κυβέρνηση στο αριστερό κομμάτι του ΚΕΔ, να διώξει τον Οτέλο Καρβάλιο και αξιωματικούς που επηρεάζονταν ή ανήκαν στην Αριστερά. Ως αντίδραση σε αυτό ξέσπασε «ανταρσία» (στις 24 Νοέμβρη 1975) στις διάφορες μονάδες που υπήρχε γερό κίνημα φαντάρων. Στις 25 Νοέμβρη επίλεκτες μονάδες του στρατηγού Εάνες κινήθηκαν εναντίον τους, με τις ευλογίες του ΣΚ. Ο Σοάρες ούρλιαζε για «σεβασμό στο νόμο και την τάξη».\nΤο ΚΚ, που αρχικά είχε υποστηρίξει την εξέγερση των φαντάρων, υποχώρησε και κάλεσε το λαό να μείνει στα σπίτια του. Η δικαιολογία του ήταν τραγική: «Δεν θα ρισκάρουμε τις κατακτήσεις της 25ης Απρίλη για μια χούφτα μανιασμένους αριστεριστές».\nΗ Επαναστατική Αριστερά πάλεψε στο πλευρό των εξεγερμένων, αλλά δεν είχε το κρίσιμο μέγεθος ούτε την απαραίτητη συμπαράσταση του κόσμου για να νικήσει.\nΗ αντεπανάσταση επικράτησε. Στους στρατώνες αποκαταστάθηκε η πειθαρχία, 4.000 φαντάροι στάλθηκαν στα στρατοδικεία, οι αριστεροί αξιωματικοί διώχθηκαν, η καταστολή χτύπησε την Επαναστατική Αριστερά (οι ηγέτες του PRP φυλακίστηκαν).\nΈτσι η Πορτογαλία μπήκε στο δρόμο της πολυπόθητης (για τους καπιταλιστές) «ομαλοποίησης». Ο Εάνες έγινε πρόεδρος και ο Σοάρες πρωθυπουργός. Και βάλθηκαν στα επόμενα δύο χρόνια να πάρουν πίσω τις κατακτήσεις του κινήματος, και να εγκαθιδρύσουν τη λιτότητα και το «νοικοκύρεμα» που ζητούσε το ΔΝΤ.\nΟ λαός της Πορτογαλίας (εργάτες, στρατιώτες, μαθητές και φοιτητές, εργάτες γης κ.λπ.) με τη δράση του ενάντια στα πραξικοπήματα και στις προσπάθειες επανεγκαθίδρυσης της Δεξιάς, με άμεση αντεπίθεση, οδοφράγματα, διαδηλώσεις, καταλήψεις κ.λπ., μας δίνει και σήμερα το παράδειγμα για το πώς μπορεί κανείς να περιφρουρηθρεί μια επανάσταση ή, εν προκειμένω, μια κυβέρνηση της Αριστεράς.\nΟ τρόπος που αντέδρασαν ή δεν αντέδρασαν τα κόμματα και οι οργανώσεις της Αριστεράς, που άφησαν την ευκαιρία της συνολικής ανατροπής να πάει χαμένη και έδωσαν τα περιθώρια στους καπιταλιστές να ανασυγκροτηθούν, μας δίνει μαθήματα για το τι πρέπει να κάνει και τι να μην κάνει ένα κόμμα της Αριστεράς.\nΗ πορτογαλική επανάσταση είναι ταυτόχρονα έμπνευση, απόδειξη της δυνατότητας των ίδιων των ανθρώπων να αλλάξουν τη ζωή τους και μάθημα πως οι ευκαιρίες δεν κρατάνε για πάντα, και πως όποιος δεν φτάνει μέχρι το τέλος, νικιέται…\nΑπρ. 28, 2016 @ 09:33:06\nΑπρ. 28, 2016 @ 21:04:43\nΠερνά μνημόνια και συμφωνίες, αλλά το πιάτο παραμένει άδειο eleutheriellada.wordpress.com/2018/06/18/%cf… https://t.co/dVlNVa6MSE 1 hour ago\nNαζιστόκοτες! eleutheriellada.wordpress.com/2018/06/18/n%c… https://t.co/sp9kTaXwED 3 hours ago\nΕνας υδραυλικός νίκησε την οικονομία του διαμοιρασμού eleutheriellada.wordpress.com/2018/06/18/%ce… https://t.co/dUfhQiKaL3 13 hours ago\nΗ Ιδιωτικοποίηση του Ελληνικού, οι κοινωνικές ανάγκες και το δημόσιο συμφέρον\nΟι «σκυταλοδρόμοι» του χρέους και κάποια… μαθήματα


Πρόβλημα ήχου στο Red Rice. - Hongmi (HM2013023) - Xiaomi-Miui.gr\nΠρόβλημα ήχου στο Red Rice.\nΦεβ 20th 2014, 1:44am\nΠαρέλαβα χθες από Merimobiles το Red rice.Όλα καλά,φανταστικό κινητό για τα χρήματά του.Σήμερα όμως προέκυψε πρόβλημα.Στην αναπαραγωγή βίντεο και ηχογράφησης (που έκανα με το ρύζι)όταν ακούγεται η φωνή μας το μεγάφωνο τρίζει.Σε οποιαδήποτε άλλη αναπαραγωγή αρχείου ή κλήσης ο ήχος είναι τέλειος.Φαντάζομαι ότι είναι θέμα μικροφώνου.Καμιά ιδέα;\nΦεβ 20th 2014, 8:59am\nΟσο παράξενο και εάν σου φαίνεται καμμιά φορά είναι και θέμα Firmware (ROM).\nΟταν δοκίμαζα διάφορες ROM για το Hongmi στην multilang του miuiandroid όλα ήταν οκ με το μικρόφωνο στην camera, ενώ me την ROM του Sta2z από το en.miui.com όσα video και εάν τραβούσα στην αναπαραγωγή είχα έναν έντονο ήχο σαν ραδιοφωνικά παράσιτα.\nΑν μπορείς δοκίμασε άλλη ROM από αυτή που έχεις τώρα.\nΦεβ 21st 2014, 11:38pm\nΕυχαριστώ για την απάντηση.Το θέμα είναι ότι είναι το πρώτο μου android κινητό και δεν το έχω ξανακάνει.Φοβάμαι μήπως κάνω κάτι που δεν διορθώνεται.\nΜαρ 16th 2014, 5:43pm\nμπορεί κάποιος να προτείνει κάποιο προγράμματα που να αυξάνει το ήχο όταν μιλώ με ανοικτή ακρόαση?\nΜάι 12th 2014, 4:47pm\nΠαιδιά αυτο κάνει δουλειά!!!\nΜάι 15th 2014, 4:06pm\nΠαιδιά έχω ένα πρόβλημα και εγω με τον ηχο !!όταν μιλάω στο τηλέφωνο και έχω πολύ κοντά το mic στο στόμα μου ακούω την φωνή μου από το ηχείο!!!!(πολύ περίεργο) έχω βάλει την ελληνική MIUI rom..κανεις κάτι παρόμοιο? καμια λύση??\nΔεκ 28th 2014, 6:19pm\nΑν και στο ήχος...... Προεπιλεγμενη ειδοποίηση έχω κανένα ήχο όταν κατεβάζει emails ακούγεται ήχος μαζί με την δόνηση. Υπάρχει άλλος τρόπος να ακούγεται ήχος μόνο στα εισερχόμενα μηνύματα και όχι και στα εισερχόμενα emails;\nΕυχαριστώ πολύ και καλό νέο έτος για όλους\nΔεκ 29th 2014, 2:21am\nΑν και έχω το Note πιστεύω ότι τα βήματα μάλλον είναι ίδια.\nΘα πας Ρυθμίσεις-Λογαριασμοί & Συγχρονισμός-Λογαριασμοί-IMAP (ή το mail αν το λέει έτσι)-Ρυθμίσεις λογαριαμού-επιλογή του mail σου και μέσα από εκεί θα απενεργοποιήσεις την επιλογή ήχου κλήσης ή ολόκληρη την Ειδοποιήσεις Εmail.\nΔεκ 29th 2014, 12:33pm\nΔυστυχώς στο ρυζάκι μου δεν έχει επιλογή ήχου κλήσης ή ολόκληρη την Ειδοποιήσεις Εmail. Πατώντας στο email έχει μόνο επιλογές συγχρονισμός επαφές και συγχρονισμός μηνύματα .\nΔεκ 29th 2014, 12:41pm\nΦίλε, πες μας τι e-mail έχεις? Είναι κάποιο απο gmail, yahoo, κ.λ.π. ή pop3?\nΔεκ 29th 2014, 12:45pm\ngmail και yahoo\nΔεκ 29th 2014, 12:46pm\nΩραία.. περίμενε με λίγο...θα σου δωσω οδηγίες με screenshots...\nΙαν 20th 2022, 9:33pm


Δημοσιεύθηκε : Δευτέρα, 20 Ιουνίου 2016\nΗ ακολουθούμενη πολιτική στην Ευρώπη οδηγεί στην φτωχοποίηση των κοινωνιών\nΣε μια ιδιαιτέρως κρίσιμη περίοδο για τον ελληνικό λαό η απόσταση του πολιτικού συστήματος από την κοινωνική πραγματικότητα, αντί να μικραίνει, μεγαλώνει σε τέτοιο βαθμό, που διαμορφώνεται η αίσθηση, ότι το πολιτικό προσωπικό «ζει» και «δραστηριοποιείται» στον δικό του κόσμο.\nΚαι αυτό γίνεται χωρίς να αντιλαμβάνεται, ότι το κοινωνικό υπογάστριο σταδιακά αποκτά ρευστά χαρακτηριστικά, τα οποία δεν είναι απαραίτητο να οδηγήσουν άμεσα σε επικίνδυνες εκρήξεις. Συμβάλλουν όμως στην αποδόμηση της κοινωνικής συνοχής, ενώ ταυτοχρόνως διαμορφώνονται οι προϋποθέσεις για αμφισβήτηση τόσο των κοινωνικών αξιών όσο και του ισχύοντος μοντέλου κοινωνικής οργάνωσης, χωρίς όμως να υπάρχει πρόταση για πιθανή εναλλακτική λύση.\nΑυτή η κατάσταση μπορεί να πάρει μη ελεγχόμενες διαστάσεις, διότι με την συντελούμενη σταδιακά φτωχοποίηση της μεσαίας κοινωνικής τάξης απονευρώνεται η εμπιστοσύνη στους δημοκρατικούς θεσμούς και στην δυνατότητα του πολιτικού συστήματος να εγγυηθεί την κοινωνική δικαιοσύνη και την ισότητα των ευκαιριών για όλους τους πολίτες.\nΑκόμη πιο αρνητικό είναι, ότι θεωρούν, πως τόσο το πολιτικό προσωπικό όσο και τα κόμματα δεν αντιλαμβάνονται την πραγματικότητα σε σχέση με την αδυναμία των πολιτών να επιβιώσουν με αξιοπρέπεια.\nΑυτό γίνεται αμέσως εμφανές, αν ληφθούν υπόψη από το ένα μέρος τα στατιστικά δεδομένα σε σχέση με τους μακροχρόνια άνεργους και από το άλλο τα θέματα, που κυριαρχούν στον «πολιτικό λόγο» των κομμάτων.\nΣύμφωνα με στοιχεία του Ινστιτούτου Εργασίας της ΓΣΕΕ σχετικά με τους άνεργους το 73% είναι μακροχρόνια άνεργοι (δηλαδή πάνω από 12 μήνες χωρίς εργασία).\nΕπίσης η ανεργία πλήττει περισσότερο τη νέα γενιά (18 έως 24 ετών) με ποσοστό 50,4%. Πρέπει δε να επισημανθεί, ότι μόνο το 10% των ανέργων λαμβάνει επίδομα ανεργίας από τον Οργανισμό Απασχόλησης Εργατικού Δυναμικού (ΟΑΕΔ). Σε 350.000 οικογένειες μάλιστα δεν υπάρχει εργαζόμενο μέλος.\nΗ κατάσταση γίνεται ακόμη χειρότερη, αν λάβουμε υπόψη, ότι μια στις δύο προσλήψεις στον ιδιωτικό τομέα είναι με ευέλικτες μορφές απασχόλησης (τρίμηνα, τετράμηνα κ.λ.π.).\nΤέλος η ανεργία στερεί περισσότερα από 7 δισεκ. Ευρώ από το ασφαλιστικό σύστημα. Η πραγματικότητα δε γίνεται ακόμη πιο ζοφερή, αν συνυπολογίσουμε, ότι κάθε χρόνο πριν από την κρίση δημιουργούνταν 58,9 χιλιάδες νέες θέσεις εργασίας, ενώ κατά την διάρκεια της κρίσης χάνονταν 170,5 χιλιάδες θέσεις ετησίως.\nΔεν αρκούν όμως αυτά. Πολλοί εργαζόμενοι έχουν πολλούς μήνες να πάρουν τα δεδουλευμένα ή πληρώνονται με μεγάλη καθυστέρηση.\nΚαι ενώ αυτές οι συνθήκες στον εργασιακό τομέα ταλαιπωρούν με πολύ βίαιες επιπτώσεις ένα μεγάλο τμήμα της ελληνικής κοινωνίας, επιτείνει την πολύ δύσκολη κατάσταση ο πολιτικός πραγματισμός των κομμάτων, ο οποίος δίνει προτεραιότητα στην λειτουργικότητα και οικονομική απόδοση των διαφόρων κοινωνικών συστημάτων (οικονομικό, ασφαλιστικό, υγείας κ.λ.π.), χωρίς να λαμβάνει υπόψη τον ανθρώπινο παράγοντα (οι συνταξιούχοι οδηγούνται στην φτωχοποίηση, ο τομέας της υγείας σταδιακά και έμμεσα ιδιωτικοποιείται κ.λ.π.).\nΠαράλληλα, με την φτωχοποίηση της μεσαίας κοινωνικής τάξης δημιουργούνται οι προϋποθέσεις από το ένα μέρος για την επανεκκίνηση της δυναμικής επανασύστασης της αντίστοιχης τάξης του μέλλοντος με πολύ χαμηλότερο κόστος εργασίας και πολύ υψηλότερα προσόντα στους εργαζόμενους, εάν η χώρα πορευθεί προς την ανάπτυξη στηριζόμενη στην σύγχρονη τεχνολογία και την γνώση.\nΑπό το άλλο μέρος διατηρείται η υψηλή κερδοσκοπία των οικονομικών ελίτ, ντόπιων ή κινούμενων υπερεθνικά στο πλαίσιο της παγκοσμιοποίησης. Η χώρα γίνεται ελκυστική για επενδύσεις, μόνο που η οικονομική δραστηριότητα δεν υπηρετεί το κοινωνικό συμφέρον και τους πολίτες ως ανθρώπινες οντότητες.\nΓια το κυρίαρχο μοντέλο κοινωνικής οργάνωσης βασική προϋπόθεση για μια λειτουργική ενεργοποίηση των πολιτών, παρά την υποβάθμιση της ποιότητας της ζωής τους, είναι οι φαντασιώσεις σε σχέση με το μέλλον, που μπορούν να ενεργοποιήσουν σε αυτούς τα κόμματα. Συμπληρωματικό ρόλο προς αυτή την κατεύθυνση μπορούν να παίξουν και τα εικονικά Μέσα Μαζικής Επικοινωνίας με την προώθηση λειτουργικών προτύπων στο πλαίσιο της κοινωνίας του θεάματος.\nΗ κοινωνία είναι σίγουρα σε μεγάλο βαθμό θετικός αποδέκτης, διότι δεν αξιοποιεί το εργαλείο του ορθολογισμού στην διαμόρφωση άποψης για την πραγματικότητα και στη συνέχεια έκφραση της ελεύθερης βούλησης.\nΒέβαια η Ελλάδα δεν είναι η μοναδική χώρα με τέτοιας ποιότητας και έντασης προβλήματα. Είναι όμως στην κορυφή του «παγόβουνου». Μπορεί στην Ισπανία, για παράδειγμα, να είναι μακροχρόνια άνεργοι το 10,8% του οικονομικά ενεργού πληθυσμού και στην Κροατία το 10,4%, στην Ελλάδα όμως είναι το 17,7%.\nΥπάρχει δε ο κίνδυνος η μακροχρόνια ανεργία να μετατραπεί σε μακροπρόθεσμο δομικό πρόβλημα, εάν το πολιτικό σύστημα, τόσο το κυβερνητικό του τμήμα όσο και το αντιπολιτευτικό, συνεχίσουν την χωρίς ουσιαστικό περιεχόμενο πολιτική λειτουργία, η οποία δεν βασίζεται σε μακροπρόθεσμο ρεαλιστικό σχεδιασμό και δεν απευθύνεται σε πολίτες, οι οποίοι με εργαλείο την λογική και την γνώση όλων των παραμέτρων της πραγματικότητας θα υπερβούν την περίοδο της κρίσης.\nΑντί να γίνεται αυτό, δυστυχώς, το πολιτικό σύστημα ασχολείται με το κενό και προσπαθεί το ένα κόμμα να υποβαθμίσει το άλλο. Χαρακτηριστικό παράδειγμα είναι η αντιπαράθεση με αφορμή την πραγματικά άστοχη, το λιγότερο, τοποθέτηση του υπουργού Παιδείας για το κίνημα «Παραιτηθείτε», το οποίο κάλεσε τους πολίτες σε εκδήλωση διαμαρτυρίας για την ακολουθούμενη πολιτική από την κυβέρνηση.\nΣυγκεκριμένα είπε, μάλλον χωρίς να στηρίζεται στη γνώση και στον ορθολογισμό, ότι αυτή η διαμαρτυρία κινείται στα όρια της συνταγματικής ανοχής.\nΗ Νέα Δημοκρατία έβγαλε αμέσως ανακοίνωση, σύμφωνα με την οποία «ο υπουργός Παιδείας θα πρέπει να συμβολίζει τον πλουραλισμό και το σεβασμό στη διαφορετική άποψη. Οφείλει να ζητήσει συγνώμη και να παραιτηθεί αμέσως».\nΤο ΠΑΣΟΚ δε επισημαίνει «ο καθεστωτισμός δεν περνά στην Ελλάδα και η ανοησία φέρνει τα αντίθετα αποτελέσματα».\nΦαίνεται, ότι κατά την διάρκεια της διακυβέρνησης αυτών, που κονταροχτυπιούνται, λύθηκαν όλα τα προβλήματα στη ροή του χρόνου και τώρα ασχολούνται με την συνταγματικότητα της «λαϊκής έκφρασης». Καλύτερα θα ήταν να αναλογισθούν όλοι τις ευθύνες τους για την πορεία της χώρας μέχρι τώρα.\nΕνώ το πολιτικό σύστημα στην Ελλάδα τελικά λειτουργεί «με βάρκα την ελπίδα», μια και το ίδιο δεν έχει σχέδιο για την πορεία της χώρας μέσα στην Ευρωπαϊκή Ένωση και αναλώνεται σε αντιπαραθέσεις «τραγελαφικού» χαρακτήρα, οι εταίροι μας αναπαράγουν την λογική, η οποία οδήγησε στην ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ) στις 18 Απριλίου 1951, όταν υπεγράφη η συνθήκη και ετέθη σε εφαρμογή στις 23 Ιουλίου 1952. Αυτή η λογική εξαντλείται στην προώθηση κυρίως οικονομικών συμφερόντων σε συνθήκες ειρήνης, με κέντρα αναφοράς την Γερμανία και την Γαλλία.\nΑπό τότε, παρά την πρόοδο που πραγματοποιήθηκε σε συγκεκριμένους τομείς με την υπογραφή διαφόρων συνθηκών, η ταχύτητα της προώθησης της ευρωπαϊκής ολοκλήρωσης δεν συμπορεύεται με τις ανάγκες, οι οποίες προκύπτουν από την δυναμική της παγκοσμιοποίησης και τον ρόλο της ανθρώπινης οντότητας στην εποχή της σύγχρονης πολύπλοκης πραγματικότητας.\nΤελικά κυρίαρχο στοιχείο στις πολιτικές επιλογές και δεσμευτικές αποφάσεις είναι η οικονομική απόδοση των κοινωνικών συστημάτων και μάλιστα με λογική εθνικού συμφέροντος τυπικά, στην ουσία όμως προς όφελος του χρηματοπιστωτικού κεφαλαίου κυρίως και ολιγάριθμων ελίτ.\nΓι’ αυτό και η ακολουθούμενη πολιτική στην Ευρώπη οδηγεί στην φτωχοποίηση των κοινωνιών, ακόμη και σε ισχυρές οικονομικά χώρες. Δεν είναι μόνο οι Έλληνες συνταξιούχοι θύματα αυτής της πολιτικής. Το ίδιο ισχύει και για τους Γερμανούς συνταξιούχους. Δεν είναι μόνο στην Ελλάδα ορατή η σταδιακή ιδιωτικοποίηση του τομέα της υγείας. Το ίδιο συμβαίνει και στην Γερμανία.\nΜαζί με την φτωχοποίηση συντελείται και η κατάρρευση του κοινωνικού ανθρωπισμού και του πολιτισμού της ενσυναίσθησης σε θεσμικό επίπεδο.\nΌσο προχωρούμε προς το μέλλον, οι συνθήκες θα χειροτερεύουν, εάν δεν υπάρξει αλλαγή πλεύσης στον χώρο της πολιτικής και ιδιαιτέρως σε αυτούς τους πολιτικούς σχηματισμούς, οι οποίοι στο παρελθόν έβαλαν σε κυρίαρχη θέση της πολιτικής τους την κοινωνική διάσταση και τον άνθρωπο, όπως είναι τα Σοσιαλδημοκρατικά Κόμματα.\nΕιδάλλως θα οριοθετούν τόσο την ευρωπαϊκή όσο και την παγκόσμια και εθνική πορεία μηχανισμοί ελεγχόμενοι από την παγκόσμια οικονομική ελίτ, όπως είναι η Λέσχη Bilderberg, η οποία συνεδρίασε προσφάτως στη Δρέσδη στη Γερμανία, με συμμετοχή και εκπροσώπων του Χριστιανοδημοκρατικού Κόμματος (υπουργός Οικονομικών Wolfgang Scheuble, Εσωτερικών Thomas de Maiziere και Άμυνας Ursula von der Leyen).\nΟι υπόλοιποι συμμετέχοντες είναι Πρωθυπουργοί και γενικότερα επιλεγμένοι πολιτικοί από όλο τον κόσμο, Διοικητές Τραπεζών, Επικεφαλείς μυστικών υπηρεσιών, Στρατηγοί του ΝΑΤΟ καθώς και επικεφαλείς πολυεθνικών ή πολύ μεγάλων επιχειρήσεων και μεγάλοι επενδυτές (Nadine Oberhuber, Achtung die Weltregierung tagt, Zeit online, 8.6.2016).\nΑπό τους Έλληνες πολιτικούς συμμετείχε ο πρόεδρος της Νέας Δημοκρατίας κ. Κυριάκος Μητσοτάκης. Ουδέν σχόλιο.


Κρεμμυδοντολμάδες “σουγάνια” – Συνταγές της Ασπρούλας\nσυντάκτης Ξανθή · 3 Μαΐου 2010\nΑυτό το φαγητό το ανακάλυψα πριν χρόνια σε ένα ένθετο εφημερίδας το οποίο είχε ως σκοπό την προβολή των νησιών του βορείου Αιγαίου και συγκεκριμένα τη Λέσβο και τη Λήμνο. Αναφερόταν δε ως “σουγάνια”\nΓια καταγωγή του αναφερόταν η Λέσβος αν και στην πορεία έχω διαβάσει ότι είναι φαγητό κι άλλων περιοχών της ταλαιπωρημένης πατρίδας μας.\nΑν παρατηρήσατε τις προτάσεις μας θα είδατε να μιλάω για κάποια κρεμμύδια βατικιώτικα.\nΤα κρεμμύδια αυτά είναι τώρα στην εποχή τους κι είναι τα καλύτερα πάντα κατά την ταπεινή μου γνώμη για κρεμμυδοντολμάδες. Όχι πως τα άλλα δεν κάνουν,αλλά θα πρέπει να προτιμήσετε εκείνα που το σχήμα τους βολεύει περισσότερο ώστε να τυλιχτούν οι ντολμάδες σας.\nΙδανικά βέβαια θα είναι και αυτά της Βελανιδιάς που αναφέρει ο φίλος μας ο Γιώργος στις αναρτήσεις του.\nΜε όποια κρεμμύδια κι αν το φτιάξετε πάντως θα έχετε ένα ξεχωριστό πιάτο!!\nΤα Υλικά μας για 3 μερίδες\n1 κιλό κρεμμύδια βατικιώτικα\n1/2 φλιτζάνι ρύζι για γεμιστά\n1 κουταλιά σούπας μάραθο\nΤο xυμό από ένα μεγάλο λεμόνι\nΚαθαρίζουμε τα κρεμμύδια και τα χαράζουμε μέχρι τη μέση.\nΣε νερό που βράζει ζεματάμε τα κρεμμύδια για 5 λεπτά.Τα μεταφέρουμε προσεκτικά σε σουρωτήρι και ανοίγουμε τα φύλλα των κρεμμυδιών για να τα έχουμε έτοιμα να τυλίξουμε τους ντολμάδες μας.\nΣε ένα μπολ ετοιμάζουμε τη γέμιση αναμιγνύοντας όλα τα υλικά με το μισό λάδι.\nΠαίρνουμε ένα ένα τα φύλλα και τοποθετούμε ένα κουταλάκι γέμιση και τυλίγουμε.\nΤα τοποθετούμε σε κατσαρόλα το ένα δίπλα στο άλλο.\nΠροσθέτουμε από πάνω το υπόλοιπο λάδι και νερό ώστε να τα σκεπάζει.\nΒράζουμε για μισή περίπου ώρα σε χαμηλή φωτιά. Αν επιθυμούμε να το συνοδεύσουμε με αυγολέμονο φροντίζουμε να μείνει λίγο ζουμί στο τέλος του μαγειρέματος.\nΔιαφορετικά αφήνουμε να μείνει με πολύ λίγη σάλτσα και συνοδεύουμε με λεμόνι.\nΓια το αυγολέμονο χτυπάμε το αυγό με το σύρμα κουζίνας στη συνέχεια προσθέτουμε το χυμό λεμονιού και το ζουμί που φροντίσαμε να μείνει στο φαγητό, συνεχίζοντας το χτύπημα.\nΠεριχύνουμε τους ντολμάδες μας.\nΣερβίρουμε κι απολαμβάνουμε με τυρί φέτα φρέσκο ψωμί και κρασί Μοσχάτο Λήμνου!!\n3 Μαΐου 2010 στις 7:53 ΜΜ\nΜπελαλίδικο φαγάκι αλλά πεντανόστιμο!!!! μπορώ να φάω μέχρι σκασμού και μετά το μετανιώνω. Ευχαριστούμε που μοιράστηκες μαζί μας αυτή την υπέροχη συνταγή. Καλό βράδυ:)\n3 Μαΐου 2010 στις 7:54 ΜΜ\nΗ πεθερά μου είναι από Μυτιλήνη και τα φτιάχνει που και που…να πω την αλήθεια δεν τα έχω δοκιμάσει αλλά με την πρώτη ευκαιρία θα τα τιμήσω.\n3 Μαΐου 2010 στις 7:59 ΜΜ\nΩραίο φαγάκι έχεις σήμερα Ξανθή, όταν το είχα πρωτοφτιάξει ήμουν λίγο διστακτική, γρήγορα όμως το βάλαμε στα αγαπημένα μας!\n4 Μαΐου 2010 στις 4:35 ΠΜ\nΩραίο το φαγάκι σου αλλά πρέπει να φυτέψω και κρεμμύδια Βατικιώτικα τώρα που θα κατέβω………….\n4 Μαΐου 2010 στις 6:45 ΠΜ\nelen κι εγώ αυτή τη φορά μάλλον παράφαγα!!\n4 Μαΐου 2010 στις 6:47 ΠΜ\npandora κι εγώ μη νομίζεις που και που τα φτιάχνω δεν βρίσκω και τα κατάλληλα κρεμμύδια πάντα.\nΕΛΕΝΑ κι εγώ την πρώτη φορά από περιέργεια το έφτιαξα!!\n4 Μαΐου 2010 στις 6:48 ΠΜ\nΙωάννα έχεις αργήσει τώρα τα μαζεύουν είπαμε, αλλά μπορείς να δοκιμάσεις που ξέρεις;;\n4 Μαΐου 2010 στις 9:17 ΠΜ\nεγω πάλι δεν το έχω δοκιμάσει ποτέ και δεν μπορώ να εκφέρω γνώμη, αν ήμαστα κοντά Ξανθούλα θα ερχόμουν να πάρω μεζεδάκι για δοκιμή !!!!!\n4 Μαΐου 2010 στις 9:48 ΠΜ\nΦαίνεται πεντανόστιμο. Δεν το έχω φτιάξει, το έχω φάει όμως, είναι τέλειο! Γεια τσα χέρια σου!\n4 Μαΐου 2010 στις 11:09 ΠΜ\nαυτό το φαγητό θα το φτιάξω στάνταρ!και με στρογγυλά κρεμμύδια δε θα βγει καλό;ρωτάω γιατι βρίσκω εδώ στρογγυλά κόκκινα,καφέ και άσπρα\n4 Μαΐου 2010 στις 11:11 ΠΜ\nΜαράκι ευχαρίστως να σε κεράσω έχουν περισσέψει πάρε τον ηλεκτρικό που λέει και το τραγούδι κι έλα!!\nbig mama ευχαριστώ πολύ!!!\n4 Μαΐου 2010 στις 11:13 ΠΜ\nΚαι λοιπόν;να το φτιάξεις, διάλεξε άσπρα μεγάλα κρεμμύδια ώστε να μπορέσεις να βγάλεις μεγάλα κομμάτια για τύλιγμα, το έχω φτιάξει κι έτσι.\n4 Μαΐου 2010 στις 11:33 ΠΜ\nΜόλις είδα την ανάρτηση μπήκα τρέχοντας!!!!! Θυμήθηκα το σχόλιό σου παλιότερα, που μιλούσε για τη συνταγή αυτή!! Είδα και το λινκ και καταχάρηκα 🙂\nΣτη Σάμο και ιδιαίτερα στα Κουμέικα, το φαγητό αυτό αποτελεί hot spot του καλοκαιριού! Στη “γιορτή κρεμμυδιού” που γίνεται γύρω στις 20 Αυγούστου στο Μπάλο, καταναλώνονται μεγάλες ποσότητες μαγειρεμένες από τις γυναίκες του χωριού, πάνω απ την ακρογιαλιά, δίπλα στο μώλο!\nΓεια στα χεράκια σου Ξανθή\n4 Μαΐου 2010 στις 11:43 ΠΜ\nΓεια σου Γιώργο!!!μα δεν θα σε ξέχναγα με τίποτα!!\nΣε ευχαριστώ πολύ για το σχόλιο σου αλλά και τις πληροφορίες.\nΤην ώρα που έγραφες ο σύζυγος μου έλεγε ότι πάει στη Σάμο την Παρασκευή για δουλειά αλλά δεν νομίζω ότι προλαβαίνει να δει τίποτα πάει πρωί και γυρίζει μασημέρι.\nΝα είσαι καλά να ανταλλάσσουμε ιδέες, πληροφορίες κι απόψεις αυτό δεν μπορεί κανείς να μας το κόψει νομίζω!!!!\nΠολλά φιλιά και καλό σου απόγευμα!!\n4 Μαΐου 2010 στις 11:53 ΠΜ\nΞανθή,δεν έχω δοκιμάσει,αλλά φαντάζομαι θα είναι νόστιμοι με τη γλύκα του μαγειρεμένου κρεμμυδιού.\nΌ,τι είναι δύσκολο και θέλει χρόνο,να λέγεται.\nΟι φωτογραφίες σου μας δείχνουν πολύ αναλυτικά τη διαδικασία.\n4 Μαΐου 2010 στις 11:58 ΠΜ\nΕλένη τα περί δύσκολου δεν μπορώ να τα κρίνω ο καθένας μας έχει μια άλφα ευχέρεια κι είναι σεβαστό.\nΤο ότι είναι νόστιμο όμως, αν αρέσει το κρεμμύδι,μπορώ να το διαβεβαιώσω!!\n4 Μαΐου 2010 στις 12:51 ΜΜ\nΕγινε!!!Ευχαριστώ για την άμεση απάντηση 🙂\nΠαρεμπιπτόντως σχολίασες ότι δεν θα πεινάσω,βασικά όταν πρωτοήρθα Ιταλία όχι μόνο πείνασα αλλά έχασα και πολλά κιλά σε σημείο να έχω προβλήματα υγείας.Έτσι ξεκίνησα να παίζω με τις κατσαρόλες και τις φωτιές,έχω και ένα φοβερό κάψιμο στο ιστορικό μου.\n4 Μαΐου 2010 στις 12:58 ΜΜ\nΚαι λοιπόν; όλοι στο ξεκίνημα μας κάναμε λάθη κανείς δεν ήταν μαθημένος αλλά μέσα από τα λάθη μας μάθαμε!!το ίδιο κι εσύ νομίζω.\n4 Μαΐου 2010 στις 2:53 ΜΜ\nΞανθή μου,για να τα ετοιμάσω θα πρέπει να το κάνω από το βράδυ,αν θέλουμε να φάμε κανονικά την επομένη.Άλλωστε το ίδιο κάνω και με τα αμπελόφυλλα ακόμη και με τα γεμιστά-δεν έχω τόση ευχέρεια.\n4 Μαΐου 2010 στις 3:04 ΜΜ\nΕλένη τώρα μου έβαλες ιδέες που έχουν σχέση με αυτά που έγραφα στα λάθη μας.\n1. μήπως δεν είμαστε τόσο σαφείς σε κάποια στάδια που εμείς θεωρούμε εύκολα αλλά για άλλους είναι δύσκολα;\n2.μήπως πρέπει να γράφουμε και πόσο εύκολη είναι η συνταγή της ανάρτησης μας;;\nΕπίσης από χτες γυρίζει στο μυαλό μου και κάτι άλλο μήπως πρέπει να δίνουμε και πιθανό κόστος, κι αυτό όχι μόνο λόγω των συγκυριών αλλά όπως έχω πει μας διαβάζουν και νέα παιδιά φοιτητές κλπ.\nΟ χρόνος κι η τσέπη και η ιδιαιτερότητα του καθενός μας είναι πάντα σεβαστά.\n4 Μαΐου 2010 στις 6:33 ΜΜ\nτο κάνει και ο Δημήτρης μα όχι με αυγολέμονο μα με σάλτσα.Είναι υπέροχο, πολύ νόστιμο.\n5 Μαΐου 2010 στις 5:13 ΠΜ\nΑυτό και αν είναι υπέροχο φαγητό!!!\nΑλλά εγώ που να βρω τέτοια κρεμμύδια;\nΑυτή την εποχή δεν έχουμε ούτε τα απλά…ναι μην γελάς, χθες πήγα σε 3 Σ/Μ και 2 μανάβικα και δεν βρήκα τίποτα.\nΘα τα φτιάξω όμως έστω και με απλά όταν θα κυκλοφορήσουν πάλι, τι να κάνω!!! Είμαι και μακριά να ερχόμουν από εκεί.\nΚαλή σου μέρα, φιλιά.\n5 Μαΐου 2010 στις 10:30 ΠΜ\nΠρώτη φορά το βλέπω και πιστεύω πως θα είναι πολύ νόστιμο …γενικά μου αρέσουν τα φαγητά που έχουν μπόλικο κρεμμύδι.\n5 Μαΐου 2010 στις 1:42 ΜΜ\nΞανθή μου, άμα έβλεπα το σχόλιό σου νωρίτερα θα σου έστελνα μέχρι και φωτογραφίες, γιατί μια που τη θύμησα στον καλό μου όταν έιδα την ανάρτησή σου, την έφτιαξε χτες (μάλιστα τώρα τρώω την τελευταία μερίδα!!!). Θα του ζητήσω να μου τη πει και θα σου την στείλω σε mail, ok?\n5 Μαΐου 2010 στις 1:48 ΜΜ\nΔήμητρα για δοκίμασε!!!είναι πολύ ωραία.\n5 Μαΐου 2010 στις 1:50 ΜΜ\nolivetreegirl σε ευχαριστώ πάρα πολύ θα περιμένω τη συνταγή, με την πρώτη ευκαιρία δε θα την μαγειρέψω και θα βάλω ανάρτηση αφιερωμένη στον καλό σου!!!\n5 Μαΐου 2010 στις 4:29 ΜΜ\nΠωπω τι μου κανεις τώρα, τους λιγουρεύτηκα… Τέλειοι φαίνονται.\nΓεια στα χεράκια σου Ξανθή μου!!!\n5 Μαΐου 2010 στις 4:56 ΜΜ\nΛίνα σε ξέχασα!χαχαχα\nΚαλέ να σου στείλω ένα δέμα με κρεμμύδια;;;δεν το πιστεύω!!!\nΠου θα πάει όμως θα έρθουν και τα κρεμμύδια και θα το φτιάξεις το φαγητό.\n5 Μαΐου 2010 στις 4:57 ΜΜ\nΑχτίδα, βάζει ντομάτα ο Δημήτρης θέλεις να πεις;;;\n5 Μαΐου 2010 στις 4:58 ΜΜ\nΧρύσα μου αφου τους λιγουρεύτηκες δεν μένει παρά να το φτιάξεις!!\n6 Μαΐου 2010 στις 8:50 ΠΜ\nΠολύ ωραία συνταγή Ξανθή! Κι έχω και μια αδυναμία στα κρεμμύδια, δε λέγεται. Θα ήθελα σα τρελή να το φιάξω αλλά ο φίλος μου απεχθάνεται τα κρεμμύδια. Δυστυχώς θα μείνει να το ονειρεύομαι.\n6 Μαΐου 2010 στις 8:55 ΜΜ\nΔεν ήξερα για τους κρεμμυδοντολμάδες!\n7 Μαΐου 2010 στις 6:51 ΠΜ\nΜάγδα μόλις προγραμματίσεις ταξίδι στην Ελλάδα στείλε μήνυμα κι εγώ θα σε περιμένω με έτοιμο το φαγητό!!κρίμα δεν είναι να μείνεις με το όνειρο!!\n7 Μαΐου 2010 στις 6:53 ΠΜ\nΚική τώρα που έμαθες μπορείς να προμηθευτείς από το απέναντι νησί εκείνα τα μεγάλα κρεμμύδια και να φτιάξεις!!\n7 Μαΐου 2010 στις 3:19 ΜΜ\nΣ’ ευχαριστώ που πέρασες από το blog μου. Υπέροχη συνταγή. Λατρεύω τα γεμιστά κρεμμύδια. Δεν τα έχω κάνει ποτέ με αυγολέμονο γιατί τα φτιάχνουμε κάπως διαφορετικά στην Κύπρο.\n7 Μαΐου 2010 στις 7:12 ΜΜ\nIvy καλώς όρισες!!\nΚι εγώ δεν τα κάνω πάντα με αυγολέμονο γιατί δεν αρέσει σε όλους.\nΘα με ενδιέφερε η Κυπριακή εκδοχή!


Πρόσθετα μέτρα στις Ένοπλες Δυνάμεις για την πρόληψη και αντιμετώπιση του Covid-19 | Η Εφημερίδα των Συντακτών\nΣειρά πρόσθετων μέτρων στον χώρο των Ενόπλων Δυνάμεων για την πρόληψη και αντιμετώπιση του κορονοϊού ανακοίνωσε το ΓΕΕΘΑ. Επίσης, θα διαθέσει στρατιωτικούς γιατρούς, νοσηλευτές και υλικά προστασίας στο υπουργείο Υγείας και τη Γενική Γραμματεία Πολιτικής Προστασίας.\nΣύμφωνα με την ανακοίνωση του Γενικού Επιτελείου Εθνικής Άμυνας, στο πλαίσιο της συμβολής των Ενόπλων Δυνάμεων στην προσπάθεια του υπουργείου Υγείας έχουν γίνει ή θα γίνουν άμεσα τα εξής:\nΈχουν διατεθεί στο Γενικό Νοσοκομείο Ξάνθης τρεις γιατροί και πέντε νοσηλευτές και στη Γενική Γραμματεία Πολιτικής Προστασίας πέντε γιατροί και πέντε νοσηλευτές για τη στελέχωση κινητών μονάδων ελέγχου. Επίσης, στην ομάδα διαχείρισης κρίσης του νομού Καστοριάς έχει διατεθεί ένας γιατρός και στο Κέντρο Υγείας Τσοτυλίου ένας γιατρός και ένας νοσηλευτής.\nΣτο 700 Στρατιωτικό Εργοστάσιο σύντομα θα ξεκινήσει η παραγωγή μεγάλης ποσότητας απλών χειρουργικών μασκών για ικανοποίηση απαιτήσεων και αναγκών τόσο των Ενόπλων Δυνάμεων όσο και του υπουργείου Υγείας.\nΌσον αφορά τον χώρο των Ενόπλων Δυνάμεων, λαμβάνονται τα εξής μέτρα:\nΤο ιατρικό και νοσηλευτικό προσωπικό πραγματοποιεί συχνές θερμομετρήσεις, ελέγχει τις συνθήκες υγιεινής και καθαριότητας, ενώ εξειδικευμένο προσωπικό παρέχει και ψυχολογική υποστήριξη. Επιπρόσθετα, πραγματοποιούνται λεπτομερείς καθαριότητες, αερισμός και απολυμάνσεις εγκαταστάσεων.\nΓια τις αεροδιακομιδές, έχουν χορηγηθεί και χρησιμοποιούνται συλλογές ατομικής προστασίας για τα πληρώματα των ιπτάμενων μέσων, ενώ οι ασθενείς από COVID-19 μεταφέρονται με ειδική κάψουλα και σύμφωνα με τις οδηγίες του υπουργείου Υγείας και του ΕΟΔΥ.\nΟι Διοικήσεις-Διευθύνσεις δίνουν οδηγίες και ενημερώνουν το προσωπικό τους για τη σκοπιμότητα των μέτρων πρόληψης που ήδη εφαρμόζονται και δίνουν ιδιαίτερη βαρύτητα στον έλεγχο εφαρμογής τους.\nΟι μονάδες, τα Επιτελεία και οι υπηρεσίες εκτελούν και επιβλέπουν την εφαρμογή των οδηγιών που αφορούν στον στρατωνισμό, στην εκπαίδευση, στις συγκεντρώσεις και στις μετακινήσεις του προσωπικού.


Σκληρή επίθεση Ερντογάν σε Νετανιάχου: Είσαι ληστής και δυνάστης, μην προκαλείς! - Paraskhnio.gr\n25/05/2019 11:39 μμ\n13/03/2019 2:10 μμ\n13/03/2019 1:55 μμ\nΜε σκληρό τρόπο απάντησε ο Ρετζέπ Ταγίπ Ερντογάν στον πρωθυπουργό του Ισραήλ Μπέντζαμιν Νετανιάχου, ο οποίος είχε χαρακτηρίσει τον Τούρκο πρόεδρο ως «δικτάτορα».\nΟ Eρντογάν σε προεκλογική του ομιλία του στην Άγκυρα δήλωσε: «ο ληστής που βρίσκεται στην ηγεσία του Ισραήλ. Για ποιο πράγμα δικάζεται ο Νετανιάχου και η γυναίκα του; Για ληστεία. Λέει «στην Τουρκία οι δημοσιογράφοι είναι στις φυλακές και μη μας δίνει μαθήματα». Νετανιάχου! Σύνελθε! Εσύ είσαι δυνάστης.\nΝα σημειώσουμε ότι ο πρωθυπουργός του Ισραήλ έκανε λόγο περί «αστείου» αναφερόμενος στην κατηγορία εναντίον του περί «κατάφωρου ρατσισμού» την οποία εξακόντισε η Τουρκία, χαρακτηρίζοντας τον Τούρκο πρόεδρο Ρετζέπ Ταγίπ Ερντογάν «δικτάτορα».\nΟ Ιμπραήμ Καλίν, ο εκπρόσωπος του Τούρκου προέδρου, κατηγόρησε, χθες Τρίτη τον Ισραηλινό πρωθυπουργό για «κατάφωρο ρατσισμό». Εν μέσω προεκλογικής εκστρατείας, ο Νετανιάχου δήλωσε την Κυριακή ότι το Ισραήλ για τον ίδιο δεν αποτελεί έθνος-κράτος «όλων των πολιτών» του, αλλά αποκλειστικά και «μόνο του εβραϊκού λαού»: συνεπώς, όχι της μεγάλης αραβικής και μουσουλμανικής κοινότητας.\n«Ο Ρετζέπ Ταγίπ Ερντογάν, ο Τούρκος δικτάτορας, καταφέρεται εναντίον της ισραηλινής δημοκρατίας, ενώ οι φυλακές είναι γεμάτες Τούρκους δημοσιογράφους και δικαστές. Τι αστείο», ήταν η αντίδραση του Νετανιάχου, η οποία περιέχεται σε ανακοίνωση που διένειμαν οι υπηρεσίες του τη νύχτα της Τρίτης προς Τετάρτη.\nTagsΜπέντζαμιν Νετανιάχου Ρετζέπ Ταγίπ Ερντογάν\nΚαλιφόρνια: Φρένο στη θανατική ποινή


Η Intel "κατεβαίνει" στα 10nm και ετοιμάζει επανάσταση σε AI, οδήγηση και 5G\nΣειρά της Intel να ανέβει στη σκηνή του CES 2019 για να παρουσιάσει τα δικά της σχέδια για το 2019 (και όχι μόνο) και η εταιρεία κάλυψε πολλούς τομείς της τεχνολογίας, όπως νέους επεξεργαστές Coffee Lake και Ice Lake, αυτοοδηγούμενα οχήματα με μεγαλύτερη "αυτοπεποίθηση", τη στρατηγική της για τα δίκτυα 5G και κλασικά το όραμα της για το μέλλον.\nΕπεξεργαστές Ice Lake\nΗ Intel εξακολουθεί να "συρρικνώνει" την αρχιτεκτονική των επεξεργαστών της και υποσχέθηκε ότι η νέα γενιά Ice Lake CPUs θα είναι κατασκευασμένη στα 10nm. Όπως σε κάθε "κατεβασιά" έτσι και τώρα αναμένουμε καλύτερη ενεργειακή απόδοση και ταχύτερη επεξεργασία των γραφικών, αλλά και ορισμένες καινοτομίες όπως native υποστήριξη της τεχνολογίας Thunderbolt 3 και του πρωτοκόλλου WiFi 6 (aka WiFi 802.11ax) για ταχύτερες ενσύρματες και ασύρματες συνδέσεις αντίστοιχα.\nΕπεξεργαστές Coffee Lake 9ης γενιάς για Desktops\nΗ πρώτη σειρά επεξεργαστών Coffee Lake 9ης γενιάς για desktops παρουσιάστηκε τον περασμένο Οκτώβριο και τώρα η Intel αποκαλύπτει ακόμη 6 επιλογές, συμπεριλαμβανομένου του Intel Core i5-9400. Ο τελευταίος διαθέτει hexa-core CPU με δυνατότητα χρονισμού από 2.9GHz έως 4.1GHz και πρακτικά προορίζεται για χρήση από τον καθένα. Η διάθεση του θα ξεκινήσει μέσα στον Ιανουάριο και από το δεύτερο μισό του 2019 θα δούμε περισσότερες επιλογές επεξεργαστών Coffee Lake.\nΥβριδικοί επεξεργαστές Lakefield με τεχνολογία Foveros Packaging\nΔεν πέρασε και πολύς καιρός από τότε που οι υπολογιστές δεν είχαν τη δυνατότητα εύκολης μετάβασης από τη μία κάρτα γραφικών στην άλλη με μια κίνηση, χωρίς να έχεις σοβαρές επιπτώσεις στην αυτονομία τους. Η Intel θέλει να το διορθώσει αυτό με τους επεξεργαστές Lakefield (10nm) που αντιμετωπίζουν παρόμοια ζητήματα με μια υβριδική προσέγγιση.\nΧάριν στην τεχνολογία Foveros Packaging, η Intel έχει καταφέρει να στοιβάξει κάθετα 5 ανεξάρτητους πυρήνες μέσα στο chipset των Lakefield (4x Atmos για απλές διεργασίες + έναν μεγαλύτερο πυρήνα για πιο απαιτητικές διεργασίες). Αυτή η προσέγγιση επιτρέπει τη δημιουργία μικρότερης ηλεκτρονικής πλακέτας, άρα λεπτότερους υπολογιστές λόγω του μικρότερου φυσικού μεγέθους του επεξεργαστή.\nProject Athena και το μέλλον του Προγραμματισμού\nΠρόκειται για τη νέα πρωτοβουλία της Intel που έχει σκοπό να αλλάξει τον τρόπο με τον οποίο δουλεύουν οι προγραμματιστές. Η εταιρεία φιλοδοξεί να φέρει την επανάσταση, όπως περίπου έκανε με τα Ultrabooks πριν από μερικά χρόνια για να έχουμε πλέον στα χέρια μας πιο λεπτά και ελαφριά laptops χωρίς να κάνουμε εκπτώσεις στην ισχύ τους.\nΗ αλήθεια είναι, πάντως, ότι η Intel δεν αποκάλυψε και πολλά για το Project Athena και πως ακριβώς θα αλλάξει τα δεδομένα. Το μόνο που γνωρίζουμε για την ώρα είναι ότι η εταιρεία έχει εστιάσει στην κατασκευή υβριδικών μηχανημάτων που θα προσαρμόζονται στην καθημερινότητα μας και θα μας κρατούν συνδεδεμένους. Μια πρώτη εικόνα που συμβαδίζει και με τα λεγόμενα της Intel τα τελευταία χρόνια, είναι η κατάργηση του φυσικού πληκτρολογίου για χάριν των συσκευών με διπλές οθόνες.\nIntel και Τεχνητή Νοημοσύνη\nΕδώ τα πράγματα γίνονται αρκετά ενδιαφέροντα. Η Intel συνεργάζεται με τον κολοσσό Alibaba για να αναπτύξουν νέες τεχνολογίες τρισδιάστατης παρακολούθησης των αθλητών χρησιμοποιώντας τα κλασικά δεδομένα που λαμβάνουν οι κάμερες. Οι θεατές και οι κριτές των Ολυμπιακών Αγώνων του 2020 στην Ιαπωνία θα έχουν τη δυνατότητα να αναλύουν πλήρως αυτά τα δεδομένα και τα στατιστικά στοιχεία χάριν στην τεχνολογία DL Boost που ενσωματώνεται στον επεξεργαστή Xeon Cascade Lake (10nm), όπως και σε μελλοντικές τεχνολογίες που θα δούμε σύντομα.\nΑκόμη, η Intel παρουσίασε ερευνητικά αποτελέσματα της MobileEye (ανήκει στην ίδια), η οποία ασχολείται με την ανάπτυξη προηγμένων λύσεων Computer Vision για τα αυτοοδηγούμενα οχήματα. Τόσο η Intel, όσο και η εθνική βρετανική υπηρεσία χαρτογράφησης (Ordnance Survey) θα εργαστούν για να προσφέρουν δεδομένα ακόμη μεγαλύτερης ακρίβειας σε τοπικές κρατικές υπηρεσίες και επιχειρήσεις. Επιπλέον, η Intel ανακοίνωσε ότι έχει ξεκινήσει την ενσωμάτωση νέων τεχνικών οδήγησης σε αυτοοδηγούμενα οχήματα με σκοπό να τους προσδώσουν μεγαλύτερη "αυτοπεποίθηση", χωρίς φυσικά να παίζουν με την ασφάλεια των επιβατών και των άλλων οχημάτων ή πεζών.\nΕπεξεργαστές Snow Ridge για την επέκταση των δυνατοτήτων του 5G\nΗ είσοδος της Intel στα δίκτυα 5G γίνεται με τους επεξεργαστές Snow Ridge (10nm) και την κατασκευή εξοπλισμού για τηλεπικοινωνίες που θα προσφέρουν μεγαλύτερες ταχύτητες μέσω 5G για τις φορητές συσκευές. Η εταιρεία δηλώνει αισιόδοξη ότι εκτός από την παραγωγή 5G modems, θα καταφέρει να πάρει το 40% της αγοράς μέχρι το 2020.\nΣτόχος της είναι να αναπτύξει νέο hardware και εμπνευσμένη από τον σχεδιασμό των νέων τεχνολογιών για servers, θα συνεχίσει να μειώνει το μέγεθος των πλακετών με σκοπό να παράγει εξοπλισμό κατάλληλο για χρήση σε smartphones.\nΌλα καλά κι όλα ωραία ακούγονται, αλλά να δούμε και κάτι στην πράξη.


Η Άλκηστις Πρωτοψάλτη απολαμβάνει τη θέα από την «Αληθινή» – Syros Agenda\nPhoto: Άλκηστις Πρωτοψάλτη\nΤο πόσο πολύ αγαπάει την Σύρο, στην οποία διατηρεί σπίτι, απέδειξε για άλλη μια φορά, η αγαπημένη τραγουδίστρια Άλκηστις Πρωτοψάλτη. Σε κάθε ευκαιρία την επισκέπτεται για να χαλαρώσει και να ξεκουραστεί από τις επαγγελματικές της υποχρεώσεις.\nΑυτή τη φορά ανέβασε στον προσωπικό της λογαριασμό στο Instagram, μια φωτογραφία με την πανσέληνο του χιονιού (Φεβρουαρίου), από το λόφο της «Αληθινής» γράφοντας χαρακτηριστικά:\nΨηλά στη Σύρο στην «Αληθινή» με θέα που σε συγκινεί ….\nκαι «μόνο μια στιγμή αν βαθειά τη συλλάβεις γεμίζεις αιώνες» (Γ.Ρίτσος ).\nΧτισμένο ψηλά πάνω από την Ερμούπολη, το χωριό «Αληθινή» φημίζεται για την εντυπωσιακή θέα που έχει. Από όλο σχεδόν το χωριό, οι επισκέπτες μπορούν να θαυμάσουν τη θέα στην πρωτεύουσα Ερμούπολη και με καθαρή ατμόσφαιρα, ακόμα και διπλανά νησιά.